hotchpotch/miracl-hf-unified huggingface dataset:
లచ్చిందేవికీ ఓలెక్కుంది
లచ్చిందేవికీ ఓలెక్కుంది 2016 తెలుగు సినిమా.
దేశంలోని అన్ని బ్యాంకుల్లో ఉన్న అన్ క్లెయిమ్డ్ అకౌంట్స్‌లోని డబ్బును ఖాతాదారుల వారసులకు అందించాలని ఆర్బీఐ నిర్ణయిస్తుంది. అన్ క్లెయిమ్డ్ అకౌంట్స్ వివరాలను వెబ్‌సైట్స్‌లో పెట్టాలని అన్ని బ్యాంకులను ఆర్బీఐ ఆదేశిస్తుంది. దీంతో బ్యాంకుల్లో అనాధగా పడిఉన్న సొమ్మును కొట్టేయాలని విలన్ మహేష్ (అజయ్) పథకం వేస్తాడు. అతడి పథకంలో జనతా బ్యాంకులో పనిచేసే హీరో నవీన్ (నవీన్ చంద్ర), హీరోయిన్ దేవి (లావణ్య త్రిపాఠి) పావులుగా మారుతారు. అయితే జనతా బ్యాంకు మేనేజర్ సోమయాజులు (జయప్రకాష్ రెడ్డి) విలన్‌కు షాక్ ఇస్తాడు. విలన్లు కొట్టేయాలనుకున్న అకౌంట్లు ఒకటి దేవతకు, మరొకటి దెయ్యానికి సంబంధించినదిగా కట్టుకథ చెబుతాడు. అయితే ఆ కట్టుకథను నిజం చేయడంలో హీరోయిన్ దేవి త్రిముఖ నటనను ప్రదర్శిస్తుంది. బ్యాంకులో నిజాయితీగా పనిచేసే దేవి విలన్‌కు ఎందుకు సహరిస్తుంది?. జయప్రకాష్ రెడ్డి అల్లిన కట్టుకథ గుట్టు ఎలా బయటపడుతుంది?. బర్నింగ్ స్టార్ సంపూర్ణేష్ బాబు క్లయిమాక్స్‌లో ఎలా ఎంటరవుతాడు? అనేది మిగిలిన కథ.
కీరవాణి మ్యూజిక్ సినిమాకి ఆకర్షణగా నిలిచింది. సినిమాకి తగ్గట్టుగా నేపథ్య సంగీతం కుదిరింది. రెండు పాటలు మాత్రం ప్రేక్షకులకు కనెక్ట్ అయ్యేలా ఉన్నాయి. కెమెరామెన్ ఈశ్వర్ పనితనం బాగుంది. ఎటిడింగ్ పర్వాలేదు. అసలు కథ 10 నిమిషాలకే పరిమితమై, కథనం ఆసక్తికరంగా లేకపోవటంతో మిగిలిన గంటా నలభై నిమిషాల సమయం ఈ సినిమాకి ఎక్కువైందని అనుకుంటాడు ప్రేక్షకుడు. ఇక నిర్మాణ విలువలు సినిమాకి తగ్గట్టుగా ఉన్నాయి. సినిమాలో ఉన్నది తక్కువ పాత్రలే అయినా ఎక్కడా రాజీ పడకుండా చిత్రాన్ని నిర్మించారు.
చిత్రపరిశ్రమలో రాజమౌళి దగ్గర మాత్రమే పనిచేసిన జగదీష్ తలశిల తన సినిమాలో రాజమౌళి మార్క్‌ను చూపించడంలో విఫలమయ్యాడు. అయితే తాను అనుకొన్న కాన్సెప్ట్‌ను యథాతథంగా తెరకెక్కించాడు. కానీ కాన్సెప్టుకు మూవీలోని సన్నివేశాలకు ఏ మాత్రం లెక్కసరిపోలేదు. లావణ్య త్రిపాఠి పాత్రను సరిగ్గా ఉపయోగించుకోలేకపోయాడు. జయప్రకాష్‌రెడ్డి పాత్రమీదే దర్శకుడు ఎక్కువగా దృష్టి కేంద్రీకరించినట్టు అనిపిస్తోంది. ‘అందాల రాక్షసి’ని రాక్షసిగా చూపించడం ఇష్టంలేకో లేదా ప్రేక్షకులను భయపెట్టడం ఇష్టంలేకో లావణ్య త్రిపాఠిని అందమైన దెయ్యంగా చూపించి హార్రర్ సీన్లను నార్మల్ సీన్లుగా మార్చేశారు. జగదీష్ తలశిల సరైన కథను ఎంచుకొని ఉంటే సక్సెస్ అయ్యుండేవాడేమో.
స్పీడున్నోడు
స్పీడున్నోడు 2016 తెలుగు సినిమా. భీమినేని శ్రీనివాసరావు దర్శకుడిగా ఇరవై ఏళ్లలో 11 సినిమాలు చేస్తే వాటిల్లో ఒకటి రెండు మినహా అన్నీ రెడీమేడ్ కథలే (రీమేక్ సినిమాలే). వాటితోనే విజయాలందుకున్నారు భీమినేని. అదేకోవలో 2012లో తమిళంలో వచ్చిన 'సుందరపాండియన్' సినిమాని 'స్పీడున్నోడు' పేరుతో తెరమీదికి తీసుకొచ్చారాయన. 
రాయలసీమలోని వెంకటాపురం గ్రామ ప్రజలు ఫ్యాక్షన్ వదిలేసి ఆడ, మగ బేధాలను పక్కన పెట్టి పిల్లలను చదివించాలనుకుంటారు. అయితే ఆ ఊరి అమ్మాయిలు ప్రేమలో పడ్డారు అని తెలిస్తే చాలు ప్రేమించిన అబ్బాయిని చంపేస్తారు. మరోవైపు పక్క ఊరిలో ఉండే శోభన్ (బెల్లంకొండ శ్రీనివాస్) ఫ్రెండ్ అంటే చాలు అతనికి అండగా నిలుస్తూ అలాంటి ఫ్రెండ్ కోసం ఎలాంటివారి బెండ్ తియ్యడానికైనా రెడీ అయిపోతాడు. ఆ క్రమంలో వెంకటాపురానికి చెందిన వాసంతి (సోనారిక)ని ప్రేమిస్తున్న ఇద్దరు స్నేహితుల సమస్య శోభన్ దగ్గరికి వస్తుంది. దాన్ని శోభన్ ఎలా పరిష్కరించాడు.. ఆ స్నేహితులు శోభన్ పట్ల ఎలా వ్యవహరించారు..? ఈ ప్రేమ వ్యవహారం తెలిసిన ఆ గ్రామస్థులు ఏం చేశారన్నదే మిగిలిన కథ.
స్నేహమే ప్రాణంగా భావించే యువకుడు తన స్నేహితుల చేతిలోనే మోసపోవడం అనేది ఈ సినిమాలోని ప్రధాన అంశం. తమిళంలో విజయవంతమైన ఈ సినిమాకి తెలుగులో కొత్తగా చూపించడానికి దర్శకుడు తీవ్ర ప్రయత్నం చేశాడు. అయితే అది హీరోయిజాన్ని చూపించడం వరకే. పాత్రల చిత్రణ, వాటితో సాగాల్సిన కథనంపై కసరత్తు చేయడానికి ఈ మూడేళ్ళలో దర్శకుడికి సమయం దొరకలేదు కాబోలు. సినిమా మొత్తం బుల్లెట్ మీద యమ ‘స్పీడు’గా తిరిగే హీరో ఎంట్రీలో గుర్రం మీద వస్తాడు. భీమినేని వారు చేసిన నేటివిటీ మార్పులు ఈ రీతిన సాగాయి. సెల్ఫీ ఫైట్ ఎబ్బెట్టుగా ఉంది. టైటిల్స్ వేసేటపుడు ఫేస్‌బుక్‌ని వాడటం బ్యాక్ గ్రౌండ్ మార్చటానికే పరిమితం. పృధ్వీ, పోసాని, శ్రీనివాస రెడ్డి, అలీ లాంటి హాస్యనటులు ఉన్నా కామెడి కూడా అంతంతమాత్రమే.
కళ్యాణ వైభోగమే
కళ్యాణ వైభోగమే 2016 తెలుగు సినిమా.
తుంటరి
తుంటరి 2016 తెలుగు సినిమా.
సావిత్రి (సినిమా)
సావిత్రి 2016 తెలుగు సినిమా.
రాజా చెయ్యివేస్తే
రాజా చెయ్యివేస్తే 2016 తెలుగు సినిమా. 
విన్సెంట్ మాణిక్ అలియాస్ మాణిక్ (తారకత్న) కరుడుగట్టిన నేరస్థుడు. అతడు చేసిన హత్యలకు ఎలాంటి ఆధారాలు ఉండకుండా చేయడం అతడి ప్రత్యేకత. చూసినవారు కూడా ప్రాణ భయంతో నోరు విప్పరు. దీనికితోడు రాజకీయ అండ ఉండటంతో పోలీసులు కూడా ఇతడ్ని ఏమీ చేయలేకపోతారు. అయితే ఇతడి వల్ల నష్టపోయిన వారు మాత్రం లోలోపలే పగతో రగిలిపోతుంటారు. మరోవైపు ఇంజనీరింగ్ చదివిన రాజారామ్ (రోహిత్) సినిమా దర్శకుడు కావాలని సహాయ దర్శకుడిగా పనిచేస్తూ తన ప్రయత్నాలు చేస్తుంటాడు. ప్రేయసి (ఇషా తల్వార్), ముగ్గురు స్నేహితులతో సరదాగా కాలం గడిపేస్తున్న ఇతడికి మాణిక్‌ని చంపాల్సిందిగా బెదిరిస్తూ ఓ కొరియర్ వస్తుంది. ఆ కొరియర్ పంపిందెవరు.. రాజారామ్‌కి అతడికి సంబంధమేంటి.. చివరికి రాజారామ్ ఏం చేశాడు..? అన్న ప్రశ్నలకు సమాధానం కావాలంటే ‘రాజా చెయ్యి వేస్తే’ సినిమా చూడాలి.
రాజారామ్‌గా రోహిత్ ఆకట్టకుంటాడు. స్టైలిష్‌ విలన్‌గా కనపడిన తారకరత్న ఆ పాత్రని అంతగా పండించలేకపోయాడు. సినిమాలో హీరోయిన్ పాత్రే కీలకం. అయితే ఇషా ‘తల్వార్’ పదును రొమాంటిక్ సన్నివేశాలకే పరిమితమైంది. ఆమె అన్నగా నటుడు, దర్శకుడు శ్రీనివాస్ అవసరాల ఓ పాత్రలో తళుక్కుమన్నారు. సినిమా మొత్తానికి కామెడీ ఏదైనా ఉంది అంటే కారుమంచి రఘు చేసిన ఒకటి రెండు సన్నివేశాలే. శివాజీరాజా, శశాంక్, రవివర్మ తదితర నటులు ఉన్నంతలో తమ పాత్రలను పండించే ప్రయత్నం చేశారు.
రైట్ రైట్
రైట్ రైట్ 2016 తెలుగు సినిమా..
బాబు బంగారం
బాబు బంగారం 2016 తెలుగు సినిమా. సంగీతం జిబ్రాన్.
తిక్క
తిక్క 2016 తెలుగు సినిమా.} నిర్మాణం 31 జూలై 2015 న హైదరాబాద్ లో ప్రారంభమైంది.
తెలంగాణ జిల్లాల జాబితా
తెలంగాణ జిల్లాల జాబితా తెలంగాణ రాష్ట్రానికి చెందిన 31 జిల్లాల గురించి తెలిపే వ్యాసం.
భద్రాద్రి జిల్లా వైశాల్యంతొ ఉన్న అతిపెద్ద జిల్లా మరియు రాజన్నసిరిసిల్ల జిల్లా వైశాల్యంతొ ఉన్న చిన్న జిల్లా. హైదరాబాద్ జిల్లా 35,269,257 మందితొ అత్యధిక జనాభా కలిగి ఉన్న జిల్లా.
"మూలం: తెలంగాణ జిల్లాలూ"
చుట్టాలబ్బాయి(2016 సినిమా)
చుట్టాలబ్బాయి 2016 తెలుగు సినిమా. చిత్ర సంగీతంతమన్. 2016 ఆగస్టు 19న విడుదల. మంచి ఆదరణ లభించింది ఈ చిత్రానికి.
బంతిపూల జానకి
బంతిపూల జానకి 2016 తెలుగు సినిమా.. ఈ చిత్ర నటులలో ఎక్కువమంది జబర్దస్త్ సీరియల్లోని వారే..సినిమా మొత్తం సింగిల్ షెడ్యూల్ లో కంప్లీట్ అయింది.
జానకి (దీక్షా పంత్)కి మోడల్ కావాలనేది కోరిక. ఆమె స్నేహితుడు శ్యామ్ (ధన్‌రాజ్) మరో అడుగు ముందుకేసి ఆమెను సినిమా న‌టిని చేయాల‌నుకుంటాడు. బంతిపూల జాన‌కి అనే చిత్రంతో జాన‌కికి ఏకంగా జాతీయ అవార్డు వ‌స్తుంది. దాంతో ఆ సినిమా హీరో ఆకాష్ (సుడిగాలి సుధీర్‌), ర‌చ‌యిత (రాకెట్ రాఘ‌వ‌), ద‌ర్శ‌కుడు (చ‌మ్మ‌క్ చంద్ర‌), నిర్మాత అహంకారం (అదుర్స్ ర‌ఘు) జాన‌కి ఇంటికి వ‌స్తారు. శ్యామ్‌ని జాన‌కి ఫ్రెండ్‌గా కాకుండా ఓ ప‌నోడిగా చూస్తుంటారు. అత‌న్ని వంట చేయ‌మ‌ని పుర‌మాయిస్తారు. ఆ న‌లుగురూ తెచ్చిన ఖ‌రీదైన బ‌హుమ‌తుల‌ను, వారి ప్ర‌వ‌ర్త‌న‌ను చూసిన శ్యామ్ చిన్న‌బుచ్చుకుంటాడు. అత‌న్ని తాజా చేయ‌డానికి జాన‌కి వంటింట్లోకి వెళ్తుంది. కానీ ఏదో వంక‌తో అక్క‌డి నుంచి వెళ్తాడు శ్యామ్‌. అదే అద‌నుగా చూసుకుని హీరో ఆకాష్ వంటింట్లోకి దూరి జాన‌కితో అస‌భ్య‌క‌రంగా ప్ర‌వ‌ర్తించ‌డానికి ప్ర‌య‌త్నిస్తాడు. అత‌న్ని ఆమె విసురుగా తోసేయ‌డంతో వెల్ల‌కిలా ప‌డి త‌ల వెనుక‌భాగం ప‌గిలి చ‌నిపోతాడు. అత‌ని శ‌వాన్ని దాచ‌డానికి ఆమె ఎలాంటి పాట్లు ప‌డింది? ఆకాష్ గురించి శ్యామ్‌తో పంచుకుందా? లేదా? ఆకాష్ శ‌వాన్ని దాచే క్ర‌మంలో అడ్డు త‌గిలిన ద‌ర్శ‌కుడిని ఏం చేశారు? నిర్మాత ప‌రిస్థితి ఏమైంది? జాన‌కిని గాఢంగా ప్రేమించిన ర‌చ‌యిత ఆత్మ‌హ‌త్య ఎందుకు చేసుకున్న‌ట్టు? మ‌ధ్య‌లో దొంగ (ష‌క‌ల‌క శంక‌ర్‌)కి అక్క‌డ జ‌రిగిన హ‌త్య‌ల‌తో సంబంధం ఎలా ఏర్ప‌డింది? పోలీస్ (భ‌ర‌త్‌) అనుమానాలేంటి? అవి నిజ‌మ‌య్యాయా? వ‌ంటివ‌న్నీ సినిమా లో భాగంగా కొనసాగుతాయి.
అవసరానికో అబద్దం
అవసరానికో అబద్దం] 2016 తెలుగు సినిమా.
హైపర్ (సినిమా)
హైపర్ 2016 తెలుగు సినిమా. చిత్ర సంగీతం లహరి ఆడియో ద్వారా విడుదల. 
సూర్య (రామ్).. హుషారైన కుర్రాడు. అందరూ ముద్దుగా సూరి అని పిలుస్తుంటారు. సూరి తండ్రి నారాయణ మూర్తి (సత్య రాజ్) నిజాయితీకి మారుపేరైన ప్రభుత్వ ఉద్యోగి. సూరికి తండ్రంటే ప్రాణం. ఎంతలా అంటే.. గాయమైన, గుండెపగిలినా ‘అమ్మ.. అమ్మ’కు బదులుగా ‘నాన్న నాన్న..’ పిలిచేంత పిచ్చి ప్రేమ. తండ్రిపై ఈగ కూడా వాలకుండా చూసుకునే రకం. ఈ క్రమంలో ప్రేమతో తండ్రికి నరకం చూపించే క్షణాలు కూడా ఉంటాయనుకోండీ! నారాయణ మూర్తి రిటెర్మెంట్ దగ్గర పడిన టైంలో.. రాజప్ప (రావు రమేష్) అనే ఓ మినిష్టర్ నుంచి తలనొప్పి మొదలవుతోంది. వైజాగ్‌లో కట్టే కమర్షియల్ కాంప్లెక్స్‌కు పర్మిషన్ ఇవ్వాలంటూ నారాయణ మూర్తిపై రాజప్ప ఒత్తిడి తెస్తాడు. ఇక, నిజాయితీకి మారుపేరైనా నారాయణ మూర్తి కాంప్లిక్స్ పర్మిషన్ ఇవ్వననడంతో ఇష్యూ కాంప్లికేటెడ్ గా మారుతుంది. ఈ ఇష్యూని తెలుసుకొన్న సూరి చేసిన వ్యవహారాన్ని ఈ చిత్రంలో చిత్రీకరించారు.
మనఊరి రామాయణం
మనఊరి రామాయణం 2016లో విడుదలైన తెలుగు డబ్బింగ్ సినిమా. దీనికి దర్శకుడు ప్రకాష్ రాజ్..దీని నిర్మాతలలో కూడా ప్రకాష్ రాజ్ ఒకడు. 
ఊర్లో పరువుగా బతికే వ్యక్తి భుజంగయ్య (ప్రకాష్‌ రాజ్‌). ఇంట్లో, ఊర్లో కూడా భుజంగయ్య పెద్ద మనిషిగా, మంచి మనిషిగా మెలుగుతూ ఉంటాడు. లోలోపల ఎలా ఉన్నా కూడా బయటకు మాత్రం మంచి మనిషిగా కనిపిస్తాడు. అలాంటి భుజంగయ్య కుటుంబంలో తలెత్తిన కలహాల కారణంగా ఒక రోజు రాత్రి తాగి రోడ్డుమీద పడతాడు. అదే సమయంలో భుజంగయ్యకు ఒక వేశ్య తలుగుతుంది. ఆమెపై మోహం కలుగుతుంది. ఆమె వల్ల అనుకోకుండా భుజంగయ్య చిక్కుల్లో పడతాడు. తన పరువును కాపాడుకునేందుకు పడరాని పాట్లు పడుతూ ఉంటాడు. చివరకు భుజంగయ్య పరిస్థితి జరిగిన పరిస్థితిని గూర్చి ఈ చిత్రంలో చిత్రీకరించారు.
రఘునాథ్ పాణిగ్రాహి
రఘునాథ్ పాణిగ్రాహి ప్రఖ్యాత భారతీయ శాస్త్రీయ సంగీత విద్వాంసుడు మరియు సంగీత దర్శకుడు. ఇతడు ఆలపించిన జయదేవుని గీతాగోవిందం ఇతనికి ఎంతో పేరు తెచ్చిపెట్టింది. 
ఇతడు 1935, ఆగస్టు 10న ఒరిస్సాలోని రాయగడ జిల్లా గునుపూర్‌లో జన్మించాడు. ఇతడు తన తండ్రి నుండి సంగీతం నేర్చుకున్నాడు. గీతా గోవిందం ఆలాపనా విధానాన్ని కూడా తండ్రి నుండే పుణికిపుచ్చుకున్నాడు. ఫ్రెంచి ప్రభుత్వ సత్కారం పొందిన తొలి ఒడియా గాయకుడు ఇతడే. 2010లో ఇతడిని భారత ప్రభుత్వం పద్మశ్రీ పురస్కారంతో సత్కరించింది. ఇతడి భార్య ప్రముఖ ఒడిస్సీ నృత్య కళాకారిణి సంయుక్త పాణిగ్రాహి. ఈమె 1997లో మరణించింది. ఇతడు తన భార్య పేరుతో సంయుక్త పాణిగ్రాహి ట్రస్టును ప్రారంభించి ఒడిస్సి నృత్య కారులకు ఎంతో చేయూతనిచ్చాడు. వారి ద్వారా ఒడిస్సీ నాట్యానికి ప్రపంచ గుర్తింపు తీసుకువచ్చాడు.
ఇతడు 1950వ దశకం నుండి తెలుగు, కన్నడ, ఒరియా సినిమాలకు నేపథ్య సంగీతాన్ని అందించాడు.
ఇతడు పనిచేసిన తెలుగు సినిమాల వివరాలు: 
ఇతడు తన 80వ యేట 2013, ఆగస్టు 13వ తేదిన గుండెపోటుతో భువనేశ్వర్ లోని స్వగృహంలో మరణించాడు.
యెనిసెయి నది
యెనిసెయి నది (Yenisei River - ఎనిసెఇ రివర్) సైబీరియాలో ఉన్న ఒక నది. ఇది ఆర్క్‌టిక్ మహాసముద్రం లోకి ప్రవహించే గొప్ప నది వ్యవస్థకు చెందినది. ఎనిసెఇ ప్రపంచంలోని ఐదవ అతి పెద్ద నది. ఇది మిసిసిపీ నది కన్నా కొంచెం చిన్నదిగా ఉంటుంది, కానీ ప్రవాహంలో 1.5 రెట్లు ఉంటుంది.
దేవదత్తుడు
దేవదత్తుడు సుప్పబుద్ధ మహారాజ మరియు ఆయన భార్య పామిత యొక్క పుత్రుడు.ఇతడు సిద్ధార్థ గౌతమునికి మేన బావ, యశోధరకు అన్న అవుతాడు. చిన్ననాటి నుండి అన్ని విషయాలలో సిద్ధార్థునికి ఎదురుతిరుగుతూ,ఆటంకాలు కలిగించేవాడు.
సిద్ధార్థుడు గౌతమ బుద్ధునిగా అవతరించిన పిమ్మట దేవదత్తుడు కొంత కాలం శాక్య రాజ్యాన్ని చూసుకుంటాడు, సొంత చెల్లెలైన సిద్ధార్ధుని భార్యయగు యశోధరను మానసికంగా వేదిస్తాడు,కామిస్తాడు.
కొంతకాలం తరువాత బుద్ధుడు తిరిగి రాజ్యానికి రాగ ఆనందునితో పాటు దేవదత్తుడు కూడా బౌద్ధ సంఘములో చేరతాడు.మొదట్లో సక్రమంగా ఉంటూ అందరి మెప్పులు పొందినా కూడా కుట్ర, కల్మషం,కపటం కలిగిన దేవదత్తుడు బుద్ధతత్వాన్ని పొందలేడు, కానీ అత్యంత కాఠిన్యమైన శిక్షణలు చేసి అతీంద్రియ శక్తులను పొందుతాడు.
ఒకానొక దినం బుద్ధుని వద్దకు వెళ్లి తనను సంఘాధ్యక్షునిగా ప్రకటించమని అడుగుతాడు, అతని కుటిల ఆలోచన కనిపెట్టి బుద్ధుడు ఒప్పుకోడు.దానికి ఆగ్రహించిన దేవదత్తుడు వివిధ రకాల కుట్రలు పన్ని బుద్ధుణ్ణి అంతమొందించాలని విఫలయత్నం చేస్తాడు.బిక్షుసంఘాన్ని కొన్ని కారణాలు చూపి విభజిస్తాడు, కానీ సారిపుత్త మరియు మోగ్గల్లాన బిక్క్షువులు దేవదత్తుని పంచన చేరిన బిక్కశువులకు బుద్ధ తత్వాన్ని,ధర్మాన్ని బోధించి తిరిగి బుద్ధ సంఘంవైపుకు వారిని నడుపుతారు.
ఇలా ఎన్నో చెడ్డ కర్మలకు పాల్పడిన దేవదత్తుడు ఆ కర్మలకు అనుగుణంగా చాలా దీన స్థితిలో మృత్యువుతో పోరాడి, బుద్ధుణ్ణి శరణు గోరుతూ మరణిస్తాడు.కానీ అతను చేసిన కొన్ని మంచి కర్మల ఫలితంగాను మరొక పుట్టుకలో "అత్థిస్సర"నామముతో పచ్చేక బుద్ధునిగా పుట్టి నిర్వాణం పొందుతాడని ప్రతీతి.
ధేరవాద బౌద్ధము
థేరవాద బౌద్ధం అనునది బౌద్ధములోని ఒక విభాగ పాఠశాల. థేరవాదము అనగా "పెద్దల సిద్ధాంతం". ఈ ధర్మము త్రిపిటకములను ఆధారముగా చేసుకొని రూపుదిద్దుకొనినది.మిగతా బౌద్ధ విభాగ పాఠశాలతో పోల్చితే థేరవాదమే బుద్ధుని బోధనలకు దగ్గరగా ఉంటుందని ప్రతీతి.బుద్ధుని బోధనలు తప్పక పాటించే ఈ ధర్మములో సృష్టికర్త దేవుడు అనే అపోహలు ఉండవు. బౌద్ధములో సృష్టికర్త అనేవాడు లేడని నిర్థారిస్తారు.సర్వాంతర్యామి దేవుడు అనే వాదనను బుద్ధుడు కొట్టిపారేశారు.
చాలా శతాబ్దాలుగా థేరవాదము ఆగ్నేయాసియా ఖండము(థాయిలాండ్,మయన్మార్,కంబోడియా,లాఓస్,శ్రీలంక)లో ప్రధానమైన ధర్మముగా ఉన్నది.
ఈ ధర్మమును ఆచరించే వారి జనాభా 10 కోట్లకు పైనే.ఈ మధ్య కాలములో పశ్చిమ దేశాలైన అమెరికా,ఐరోపా,ఆఫ్రికా దేశాలలో థేరవాదమును ఆచరిస్తున్నారు.
పాములపాటి అంకినీడు ప్రసాదరావు
పాములపాటి అంకినీడు ప్రసాదరావు ప్రముఖ రాజకీయ నాయకుడు. శాసనసభ్యుడు, పార్లమెంట్ సభ్యుడు. కేంద్రమంత్రి.
1929, ఫిబ్రవరి 23 న వీరయ్య, అనసూయమ్మ దంపతులకు నిడుబ్రోలు పట్టణంలో జన్మించాడు.
నిడుబ్రోలులో హైస్కూల్ విద్య, గుంటూరు ఏసీ కళాశాలలో డిగ్రీ వరకు చదువుకున్నారు.
చిన్నతనం నుండే రాజకీయాలపై ఆసక్తి ఉన్న అంకినీడు ఎన్నో ప్రజా ఉద్యమాలలో పాల్గొని గుర్తింపు పొందాడు. 1942లో క్విట్ ఇండియా ఉద్యమంలో పాల్గొని, మూడు నెలలు జైలు శిక్ష అనుభవించాడు.
1964లో పొన్నూరు శాసనసభ నియోజకవర్గం నుంచి శాసన సభ్యునిగా గెలుపొందాడు. 1968లో గుంటూరు జిల్లా మార్కెటింగ్ సొసైటీ చైర్మన్ గా ఎన్నికయ్యాడు.
కాసు బ్రహ్మానందరెడ్డి మంత్రివర్గంలో వాణిజ్య శాఖామంత్రిగా పనిచేశాడు. 1971లో ఒంగోలు లోకసభ నియోజకవర్గం నుంచి, 1977 మరియు 1980లో బాపట్ల లోకసభ నియోజకవర్గం నుంచి ఎన్నికయ్యాడు.
1979లో చరణ్ సింగ్ మంత్రివర్గంలో పర్యాటకం, పౌరవిమానశాఖ మంత్రిగా పనిచేశాడు. 1974లో జపాన్లో జరిగిన అంతర్జాతీయ పార్లమెంట్ సభ్యుల సదస్సులో భారతదేశ ప్రతినిధిగా పాల్గొన్నాడు.
వివాదరహితుడిగా, ఇందిరా గాంధీ వీరాభిమానిగా గుర్తింపు పొందిన అంకినీడు ప్రసాదరావు 1997, ఆగష్టు 27 న మరణించాడు.
రిషి
రిచర్డ్ రిషి ఒక దక్షిణభారత సినీ నటుడు. ఎక్కువగా తెలుగు, తమిళ సినిమాల్లో నటించాడు.
రిచర్డ్ 1977 అక్టోబరు 20న బాబు, ఆలీస్ దంపతులకు జన్మించాడు. వారిది చెన్నైలో స్థిరపడ్డ మలయాళి కుటుంబం. అతను పన్నెండో తరగతి దాకా లయోలా మెట్రిక్యులేషన్ స్కూల్ లో చదివాడు. అతని సోదరీమణులు షాలిని, షామిలి కూడా నటులే. వీరందరూ కలిసి బాలనటులుగా నటించారు. వీరి తండ్రి సినిమాల్లో ప్రవేశించాలనే కోరికతో చెన్నై వచ్చి స్థిరపడ్డాడు. ఆయన పిల్లలను నటులుగా చేయడం ద్వారా ఆ కోరిక తీర్చుకున్నాడు.
సెంటెనియల్ లైట్
సెంటెనియల్ లైట్ (Centennial Light) అనేది ప్రపంచంలోనే అత్యంత ఎక్కువకాలంగా నిరంతరంగా వెలుగునిస్తున్న బల్బ్, ఇది 1901 నుండి వెలుగుతూనే ఉంది. ఇది 4550 తూర్పు అవెన్యూ, లివర్మోరే, కాలిఫోర్నియాలో ఉంది, మరియు లివర్మోరే-ప్లెసంటన్ ఫైర్ డిపార్ట్‌మెంట్ చే నిర్వహించబడుతుంది.
కందికొండ యాదగిరి
కందికొండగా పిలువబడే కందికొండ యాదగిరి ప్రముఖ సినీ గీత రచయిత, కవి, కథకుడు.
కందికొండ స్వస్థలం వరంగల్ జిల్లా నర్సంపేట మండలంలోని నాగుర్లపల్లి గ్రామం. ప్రాథమిక విద్య సొంతూర్లోనే పూర్తిచేసాడు. డిగ్రీ వరకు మహబూబాబాద్లో చదువుకున్నాడు. ఉస్మానియా విశ్వవిద్యాలయం నుంచి యం.ఎ (తెలుగు లిటరేచర్) మరియు యం.ఎ (పొలిటికల్ సైన్స్) చేసారు. కందికొండ తాను చదువుకునే రోజుల నుంచే పాటలు రాయడం నేర్చుకున్నాడు
ఆయనకు ఇంటర్ చదివేటప్పుడు చక్రితో పరిచయం ఏర్పడింది. మొదట్లో జానపద గీతాలు రాసిన కందికొండ సినీ సంగీత దర్శకుడైన చక్రి సాన్నిహిత్యంతో సినిమా సాహిత్యం వైపు మొగ్గు చూపాడు. తొలిసారిగా చక్రి సంగీత దర్శకత్వం వహించిన ఇట్లు శ్రావణి సుబ్రహ్మణ్యం చిత్రంలో "మళ్లి కూయవే గువ్వా పాట" రచనతో సినీ సాహిత్యంలో అడుగుపెట్టారు. ఆ పాట చాలా ప్రాచుర్యం పొందింది. సంగీత దర్శకుడు చక్రి, దర్శకుడు పూరీ జగన్నాథ్ వరుస అవకాశాలతో పాటలు రాసి గేయరచయితగా నిలదొక్కుకున్నాడు.
కందికొండ సినీరంగంలో అడుగుపెట్టిన నాటి నుండి పన్నెండేళ్ళ సినీ ప్రస్థానంలో వేయికి పైగా పాటలు వ్రాసారు. అంతేకాకుండా తెలంగాణ నేపథ్యంలో ఎన్నో జానపద గీతాలు కూడా రచించారు. ఆయన బతుకమ్మ నేపథ్యంలో రాసిన పాటలు పల్లెపల్లెనా, గడపగడపనా, జనాల నోటన మార్మోగాయి.
ఆయన పాటలే కాదు కవిత్వం రాయటంలోనూ దిట్ట. తెలంగాణా యాసలో మనసుకు హత్తుకునేలా కవిత్వం రాయటం ఆయన ప్రత్యేకత. మట్టిమనుషుల వెతలను, పల్లె బతుకు చిత్రాన్ని కథలుగా రచించి ఆయన కథకుడిగా కూడా విశేష ఆదరణ పొందారు.
టి.ఎస్.భగవతి
టి.ఎస్.భగవతి ఒక తమిళ సినిమా నేపథ్యగాయిని. ఈమె తెలుగు, కన్నడ సినిమాలలో కూడా పాటలు పాడింది.
బోయిన సుబ్బారావు
బోయిన సుబ్బారావు తెలుగు సినిమా దర్శకుడు. ఇతడు ప్రఖ్యాత దర్శకుడు వి.మధుసూధనరావు వద్ద శిష్యరికం చేశాడు. 
ఇతడు దర్శకత్వం వహించిన తెలుగు సినిమాల జాబితా:
దిల్ వాలే దుల్హనియా లేజాయేంగే
దిల్ వాలే దుల్హనియా లే జాయేంగే ప్రముఖ భారతీయ రొమాంటిక్  చలనచిత్రం ఇది. ఈ సినిమాకు దర్శకుడు, రచయిత ఆదిత్య చోప్రా కాగా,  నిర్మాత యశ్ చోప్రా. 20 అక్టోబరు 1995లో విడుదలైన ఈ సినిమాలో షారుఖ్ ఖాన్ కథానాయకునిగా, కాజోల్ కథానాయికగా నటించారు. రాజ్, సిమ్రన్ అనే యువ జంట చుట్టూ ఈ సినిమా కథ నడుస్తుంది. వీరిద్దరూ ప్రవాస భారతీయులు కాగా, యూరోప్ కు స్నేహితులతో వెళ్ళినప్పుడు కలుసుకుని ప్రేమించుకుంటారు. సిమ్రన్ పెళ్ళి కోసం  భారతదేశం వచ్చిన  ఆమె, ఆమె కుటుంబం మనసు గెలుచుకుని ఆ  పెళ్ళి తప్పించి రాజ్ ఎలా పెళ్ళి చేసుకున్నాడు అనేదే ప్రధాన కథాంశం. ఈ సినిమా షూటింగ్ భారతదేశం, లండన్, స్విట్జర్ ల్యాండ్ లలో సెప్టెంబర్1994 నుండి ఆగస్టు 1995 మధ్య జరిగింది.
భారతదేశంలో రూ.1.06 బిలియన్లు, విదేశాల్లో రూ.160 మిలియన్లు సంపాదించింది ఈ సినిమా. ఆ సంవత్సరానికిగానూ అత్యంత ఎక్కువ వసూళ్ళు సాధించిన సినిమాగా నిలవడమే కాక, బాలీవుడ్ చరిత్రలో అతి పెద్ద హిట్ గా నిలిచింది ఈ చిత్రం. వివిధ విభాగాల్లో 10 ఫిలింఫేర్ పురస్కారాలు అందుకున్న ఏకైక చిత్రం ఇదే కావడం మరో విశేషం. జాతీయ ఉత్తమ పాపులర్ చిత్రం పురస్కారం కూడా పొందింది ఈ సినిమా. 1990ల్లో అత్యంత ప్రసిద్ధి చెందిన సినిమా పాటల్లో ఈ చిత్రంలోని పాటలే టాప్ లో నిలిచాయి. ప్రముఖ కాస్ట్యూమ్ డిజైనర్ మనీష్ మల్హోత్రా ఈ చిత్రానికి దుస్తులు రూపొందించాడు.
గజ్జల వినాయక శర్మ
గజ్జల వినాయక శర్మ ఒక సినీ రచయిత. దాదాపు 60 సినిమాలకు పైగా పనిచేశాడు. అందులో ఎక్కువ భాగం ఈ. వి. వి. సత్యనారాయణ, సాగర్ సినిమాలే.
వినాయక శర్మ స్వస్థలం వరంగల్. ఆయనకు భార్య, ఇద్దరు కుమార్తెలు ఉన్నారు. ఆయన అక్టోబరు 13, 2016 న సికింద్రాబాదులోని తన నివాసంలో గుండెపోటుతో మరణించాడు. అదే రోజున సికింద్రాబాద్ లో ఆయన అంత్యక్రియలు జరిగాయి.
ప్రేమఖైదీ సినిమాతో మాటల రచయితగా తన ప్రస్థానం ప్రారంభించాడు. ఈవివి దర్శకత్వం వహించిన చెవిలో పువ్వు అనే చిత్రానికి ఓ పాట కూడా రాశాడు. ఏవండీ ఆవిడ వచ్చింది, అమ్మదొంగా, అమ్మనా కోడలా ఆయనకు మంచి పేరు తీసుకొచ్చాయి. ఆయన రచనలు విపుల, చతుర లాంటి పత్రికల్లో ప్రచురితమయ్యాయి. ఈనాడు దినపత్రికలో సంపాదకీయం పేజీలో అనేక వ్యంగ్య వ్యాసాలు రాశాడు. అంతే కాకుండా పలు టీవీ చానళ్ళకు ఫ్రీలాంస్ రచయితగా కూడా పనిచేశాడు.
కటికి జలపాతం
కటికి జలపాతం విశాఖపట్నం సమీపంలోని ఒక పర్యాటక ప్రదేశం. ఈ జలపాతం సుమారు 50 అడుగుల ఎత్తుంటుంది. బొర్రా గుహల నుంచి ఐదు కిలోమీటర్ల దూరంలో ఉంటుంది. ఇది గోస్తనీ నది నంచి ప్రారంభమవుతుంది. పారదర్శకంగా కనిపించే నీరు, పరిసర ప్రాంతాల్లో పచ్చదనం దీని ప్రత్యేకతలు.
రైల్లో ప్రయాణించే వారు బొర్రా గుహలు స్టేషన్ లో దిగితే అక్కడ నుంచి సుమారు ఐదు కిలోమీటర్ల దూరంలో ఉన్న కటికి జలపాతం చేరుకోవడానికి కొన్ని జీపులు ఉంటాయి. ఈ జీపులు జలపాతానికి ఒక కిలోమీటర్ల దూరంలో నిలిచిపోతాయి. అక్కడనుంచి కాలినడకనే జలపాతానికి చేరుకోవలసి ఉంటుంది.
రోడ్డు మార్గం ద్వారా అయితే విశాఖపట్నం ఐదో నంబరు జాతీయ రహదారిలో NAD జంక్షను వద్ద కుడివైపుకు తిరిగితే బొర్రా గుహలు జంక్షను రోడ్డు సుమారు 60 కిలోమీటర్ల దూరం ఉంటుంది. జంక్షను రోడ్డు దగ్గర అరకు లోయ వైపుకు తిరిగితే బొర్రా గుహలు సుమారు 10 కిలోమీటర్ల దూరం. గుహలకు సుమారు ఒక కిలోమీటరుకు ముందే గేట్ వల్సా దగ్గర ఎడమవైపుకు తిరిగితే కటికి జలపాతం కనిపిస్తుంది.
జలపాతం అడుగున ఉన్న మడుగులో స్నానం చేసి సేదతీరుతుంటారు. ఇది పర్వతారోహణకు కూడా అనువైన ప్రదేశమే. అక్కడే గుడారాలు వేసుకుని వంట చేసుకుని కూడా తింటుంటారు.
కటికి జలపాతంలో వర్షాకాలంలోనే నీటి ప్రవాహం ఉంటుంది. ఎండాకాలంలో పూర్తిగా ఎండిపోయి ఉంటుంది. ఎండాకాలం సాధారణంగా మార్చి మధ్య నుంచి జూన్ నెల మధ్య వరకు ఉంటుంది. ఈ కాలంలో అత్యధిక ఉష్ణోగ్రత సుమారు 45 డిగ్రీలు ఉంటుంది. ఋతుపవనాలు జూన్ నుంచి ప్రారంభమై సెప్టెంబరులో ముగుస్తాయి. నవంబరు నుంచి ఫిబ్రవరి దాకా చలికాలం కాబట్టి వాతావరణం చల్లగా ఉంటుంది. కాబట్టి ఆగస్టు నుండి డిసెంబరు మధ్య కాలం దీన్ని సందర్శించడానికి అనువైన సమయం.
బుగ్గ రామలింగేశ్వర స్వామి ఆలయం
బుగ్గ రామలింగేశ్వర స్వామి ఆలయం అనంతపురం జిల్లా, తాడిపత్రిలో ఉన్న ఒక ప్రాచీన ఆలయం. ఇందులో శివుడు రామలింగేశ్వర స్వామిగా కొలువున్నాడు.
ఈ ఆలయానికి సంబంధించిన కొన్ని చిత్రాలు:
విరించి వర్మ
విరించి వర్మ ఒక తెలుగు సినీ దర్శకుడు. ఉయ్యాల జంపాల సినిమాతో దర్శకుడిగా పరిచయమయ్యాడు. తరువాత నాని కథానాయకుడిగా మజ్ను చిత్రానికి దర్శకత్వం వహించాడు.
విరించి వర్మ స్వస్థలం పశ్చిమ గోదావరి జిల్లా, నిడదవోలుకు సమీపంలోని పెండ్యాల. తండ్రి సూరపు రాజు, తల్లి సుబ్బలక్ష్మి. వారిది వ్యవసాయ కుటుంబం. ఆకివీడు సమీపంలోని వాళ్ళ అమ్మమ్మ ఊరైన సిద్ధాపురం లో పెరిగాడు. దిబ్బగూడెంలో ఇంటర్మీడియట్ చదువుకున్నాడు. హైదరాబాదు లోని లక్డీ కాపుల్ లో గల "న్యూ గవర్నమెంట్ డిగ్రీ కాలేజీ" లో బీకామ్ చదివాడు. చిన్నప్పటి నుంచి కథల పుస్తకాలు, నవలలు చదివే అలవాటు ఉండేది కానీ సినిమాలు మాత్రం అంతగా చూసేవాడు కాదు.
సహాయ దర్శకుడిగా ఉన్నప్పుడే తల్లిదండ్రులు కూడా హైదరాబాదుకు వచ్చి స్థిరపడ్డారు. తండ్రి అక్కడే ఓ ప్రైవేటు సంస్థలో ఉద్యోగం చేస్తున్నాడు. ఉయ్యాల జంపాల సినిమాకు ముందే సుందరి తో పెళ్ళైంది.
డిగ్రీ పూర్తయిన తర్వాత తనకు డిజైనింగ్ లో ప్రవేశం ఉండటంతో సినిమా ప్రచార చిత్రాలు డిజైన్ చేసే ఒక సంస్థలో సహాయక డిజైనరు గా చేరాడు. అక్కడ పనిచేస్తూనే సహాయ దర్శకుడు కావడానికి ప్రయత్నించాడు. మూడేళ్ళ తరువాత దర్శకుడు మదన్ దగ్గర సహాయ దర్శకుడిగా పనిచేసే అవకాశం వచ్చింది. ఆయన దగ్గర పెళ్లైనకొత్తలో, గుండె ఝల్లుమంది, ప్రవరాఖ్యుడు సినిమాలకు పనిచేశాడు.
సహాయ దర్శకుడిగా మూడేళ్ళు పూర్తి చేసుకున్న తర్వాత ఉయ్యాల జంపాల కథను సిద్ధం చేసుకుని ఆరేడు మంది నిర్మాతలను సంప్రదించినా వారు ఆ పల్లెటూరి కథను ఒప్పుకోలేదు. తరువాత నిర్మాత రామ్మోహన్ ను సంప్రదించడంతో ముందుగా ఆయన ఇతని నైపుణ్యాన్ని పరీక్షించడానికి ఇరవై వేలు ఇచ్చి ఒక లఘు చిత్రాన్ని రూపొందించి చూపించమన్నాడు. దాంతో "నిన్నటి వెన్నెల" అనే లఘు చిత్రాన్ని రూపొందించి చూపించాడు. దాంతో ఆయనకు నమ్మకం కలిగి సినిమా తీయడానికి అంగీకరించాడు. తరువాత అక్కినేని నాగార్జున కూడా నిర్మాతగా జత కలిశాడు. ఈ సినిమా విడుదలై మంచి విజయం సాధించింది.
దీని తరువాత ఓ యాక్షన్ సినిమాకు కథ రాసుకున్నాడు కానీ సన్నిహితులు మళ్ళీ భావోద్వేగాల నేపథ్యంలోనే సినిమా తీయమని సలహా ఇవ్వడంతో మజ్ను కథను రాసుకుని నాని తో సినిమా తీశాడు.
నిర్మల్ కోట
రాజకీయంగా, ఆర్థికంగా ఎంతో పేరు సంపాదించిన నిర్మల్ కు సుమారు 400 ఏళ్ల ఘన చ‌రిత్ర ఉంది. చారిత్రక ఖిల్లాగా.. నిజాం జమానాలోనే రెవెన్యూ జిల్లాగా.. రాజకీయ కేంద్రంగా.. పేరొందిన నిర్మల్‌ ఇప్పుడు తెలంగాణలో కొత్త జిల్లాగా రూపుదిద్దుకుంది. నిర్మ‌ల్ లో ఏడు చెరువులు, ఏడు ద‌ర్వాజాలు, ఎత్తైన బురుజులే కాకుండా, కొయ్య‌బొమ్మ‌లు, చిత్ర‌లేఖ‌నం వంటివి ఉంటాయి. హైదరాబాద్‌ నుండి నాగపూర్కు వెళ్ళే జాతీయ రహదారిపై వున్న ఈ పట్టణం డిచ్‌పల్లి రైల్వే స్టేషన్‌ నుండి 58 కి.మీ., నిజామాబాద్‌ నుండి 75 కి.మీ. దూరంలో ఉంది. గోదావరికి ఉత్తరాన 6 కి.మీ. దూరంలో వున్న ఈ ప్రాంతం ఒకప్పుడు దట్టమైన అడవుతో నిండి వుండేది. చుట్టూ గుట్ట, కొండ మధ్య ఈ పట్టణ నిర్మాణం జరిగింది. ఈ పట్టణం చుట్టూ వున్న గుట్టపై కోటగోడ, బురుజు లాంటి అనేక నిర్మాణాలు ఉన్నాయి.
ఎంతో మహత్తర చరిత్ర కలిగిన ఉత్తర తెలంగాణలో నాటి చరిత్రకు సజీవ సాక్ష్యంగా నిలిచింది నిర్మల్‌ కోట.
1747లో ప్రెంచి ఇంజనీర్ల సహాయంతో నిర్మల్‌ గిరిదుర్గాను నిర్మించడం జరిగింది. నిర్మల్‌ కోట చుట్టూ రాతి గోడ పొడవునా ఎత్తైన 64 బురుజు, కోటలోనికి ఏడు ప్రవేశ ద్వారాలు నిర్మించారు. శత్రువులు రాతిగోడ ఎక్కి నీరు నిండి వున్న కందకం దాటి రాకుండా తగు ఏర్పాట్లు చేశారు. పట్టణం చుట్టూ నిర్మించిన ప్రధానమైన రక్షణ గోడతో పాటు, రాజ సౌధం (ఖిల్లా గుట్ట) చుట్టు మరొక పటిష్ఠమైన రాతి గోడను నిర్మించారు. దీనినే ‘ఆంజనేయదుర్గం’ అంటారు.
కోటలోకి వెళ్ళడానికి తూర్పువైపు సింహద్వారం, దక్షిణ, ఉత్తర దిశల్లో మరో రెండు ప్రధాన ద్వారముai, సింహ ద్వారానికి దగ్గరలో తూర్పుకు ఒక చిన్న ద్వారం, సభాభవనం, హవామహల్‌, అంతఃపురసౌధం, మంచినీటి కోనేరుబావి, ఇలా ఆనాటి రాతినిర్మాణాలు ఉన్నాయి.
రాజభవనం (ఖిల్లా గుట్ట) శ్రీనివాసరావు కాలంలో నిర్మించబడింది. బుడతకీచు అనే సన్నిహితుడి సలహాతో, శ్రీనివాసరావు ఫ్రెంచ్‌వారి సహాయంతో దీనిని కట్టించారు. కోట చుట్టూ సున్నంతో ఎత్తయిన బలిష్టమైన రాతి, ఇటుక గోడ, గోడపొడవునా లోతైన కందకం త్రవ్వించి కందకంలో ఎల్లప్పుడూ నీరు వుండే విధంగా అమర్చి బయటనుండి శత్రువు కోటలోకి రాకుండా మొసళ్ళను దింపేవారు.
వీటిన్నింటిలో ప్రత్యేకమైనది గొలుసు దర్వాజ. ఈ దర్వాజకి పెద్ద ఇనుప పలక వుండేది. వీటని బలిష్టమైన గొలుసుతో పెద్ద చక్రాలకు చుట్టి వుంచేవారు. ద్వారం మూసివేయడానికి తెరవడానికి గొలుసును, వీటిని లాగడానికి ఏనుగును ఉపయోగించేవారు. ఈ దర్వాజా నిర్మాణ తీరును చూస్తే శత్రువు రాకను అడ్డుకోవడానికి ఎంత నైపుణ్యంతో నాటి నిర్మాణాలు చేసారో అర్థమవుతుంది. ప్రస్తుతం జాతీయ రహదారి వెడల్పు పనుల కారణంగా దర్వాజకు సంబంధించిన ఒక దిమ్మె ధ్వంసం అవటంతో మరొక దిమ్మె మాత్రమే ఇప్పుడు ఉంది.
మొత్తంగా నిర్మల్‌ పట్టణంలో ఏడు సింహ ద్వారాలు ఉండేవి. రాజా శ్రీనివాసరావు కాలంలో మొదటి ప్రహరీలో సైనిక శిబిరం ఏర్పాటు చేసేవారు. అప్పటికాలంలో పెట్టిన పేర్ల ఆధారంగా నేటికీ కొనసాగుతున్న నివాస వాడు ఇప్పటికీ మనకు పట్టణంలో కనిపిస్తాయి. నాటి సింహద్వారాలు మాత్రం మనకు శిథిలావస్థలో కనిపిస్తాయి. కొన్ని ద్వారాలు అసు ఆనవాళ్ళే లేకుండా పోయాయి. నిర్మల్‌ కోటల్లో అత్యంత చారిత్రక ప్రాధాన్యత సంతరించుకున్న కోటల్లో ‘బత్తీస్‌ ఘడ్‌’ కోట కూడా ఒకటి.
మదన్
మదన్ ఒక తెలుగు సినీ దర్శకుడు. పలు పురస్కారాలు, ప్రశంసలు అందుకున్న ఆ నలుగురు సినిమాకు రచయితగా పనిచేశాడు.
మదన్ చిత్తూరు జిల్లా, మదనపల్లి లో ఒక మధ్యతరగతి కుటుంబంలో జన్మించాడు. అతని డిగ్రీ వరకు చదువు అక్కడే సాగింది. కాలేజీ రోజుల్లో నాటకాలు రాసి, దర్శకత్వ వహించేవాడు.
సినిమా రంగం మీద ఆసక్తితో హైదరాబాదుకు వచ్చి చిన్న చిన్న ఉద్యోగాలు చేశాడు. మొదట్లో మానవ వనరుల అభివృద్ధి శాఖ తరపున కొన్ని టీవీ కార్యక్రమాలు రూపొందించాడు. డాక్యుమెంటరీలు తీశాడు. తరువాత మనసంతా నువ్వే, సంతోషం సినిమాల కోసం కెమెరామెన్ ఎస్. గోపాలరెడ్డి దగ్గర సహాయకుడిగా చేరాడు. కెమెరా గురించి తెలుసుకోవడం వల్ల రచనలను దృశ్యరూపంలోకి మార్చేటపుడు ఉపయోగపడుతుందని అలా కొద్ది రోజులు పనిచేశాడు. తరువాత కళ్యాణ రాముడు, ఖుషీ ఖుషీగా సినిమాల్లో రచనా విభాగంలో పనిచేశాడు. వంశీ దర్శకత్వంలో వచ్చిన ఔను వాళ్ళిద్దరూ ఇష్టపడ్డారు సినిమా కథా చర్చల్లో పాల్గొన్నాడు.
రాజ్ తరుణ్
రాజ్ తరుణ్ ఒక తెలుగు సినీ నటుడు. ఉయ్యాల జంపాల సినిమాతో కథానాయకుడిగా పరిచయమయ్యాడు. సినిమాల్లోకి రాక మునుపు అనేక లఘుచిత్రాలకు పనిచేశాడు.
మహా భాష్యము
ఇది ఒక ప్రాచీన సంస్కృత వ్రాకరణ గ్రంథము. దీనిని రచించినది పతంజలి మహర్షి.
పాణినీయ వ్యాకరణము పై అన్నిటికంటె మహత్వపూర్ణకృతి పతంజలి రచించిన మహాభాష్యము.దీని భాష అత్యంత సరళ, సరస, స్వాభావికమైనది. గ్రంథ రచనా దృష్టిచే ఇది ఆదర్శభూతమై యొప్పునది. పతంజలి శుంగవంశ మహారాజైన పుష్యమిత్రుని సమకాలికుడు.వారి పురోహితుడని తలచుచుండిరి. పుష్యమిత్రుని కాలము విక్రమదశకు 150 ఏండ్ల పూర్వము.
మహాభాష్యము పైన అనేక వైయాకరణులు టీకా గ్రంథములు రచించిరి. ఇవి రెండు విభాగములు. తిన్నగా మహాభాష్యముపై రచించిన టీకాగ్రంధములు, కైయట విరచిత మహాభాష్య ప్రదీపముపై విరచించబడిన టీకాగ్రంధములు. మహాభాష్యముపై విరచించబడిబ టీకాగ్రంధములలో నేడు 20 గ్రంథములు సమగ్ర-అసమగ్ర గ్రంథములు లుపలబ్ధములు.ఇట్లె మహాభాష్య ప్రదీపముపైన వ్రాయబడిన 15 గ్రంథములు ఉన్నాయి. ఈటెకాగ్రంధములలో అన్నింటికంటె ప్రాచీనమైనదై మహత్వపూర్ణమైనది అగు గ్రంథము భర్తృహరి రచించిన మహాభాష్యదీపిక.
భర్తృహరి విరచించిన మహాభాష్య టీక విషయముపై మహాభాష్య ప్రదీపము, గణరత్న మహోదధి మొదలైన అనేక గ్రంథములలో నుల్లిఖితమై ఉంది. గణరత్న మహోదధిలో మహాభాష్యదీపికా పరిమాణము 3 పాదములని వ్రాయబడి ఉంది.దీని ఏకైక హస్తలేఖ బర్లిన్ (Berlin University) పుస్తకాలయములో ఉంది.అది ప్రథమ పాదముయొక్క రిచ్చ సూత్రముపై (1-1-53) సూత్రముపై సమాప్తమగుచున్నది.దాని మొదటి రెండు పుటలను ఖండితములైయున్నవి. ఈహస్తలేఖ విషయమై ప్రథమ పరిచయ మొనర్చిన కీల్ హార్న్ స్తుతిపాత్రుడు. దీని ప్రతికృతి (ఫోటో) ఒకటి లాహోర్ వొశ్వవిద్యాలయములో ఉండెడిది.1930 సం.లో మహావైయాకరుణులగు పండిత బ్రహ్మదతా మహాశయుడా ప్రతికృతిని సంపాదించి దానికొక ప్రతిలిపి వ్రాసియుండెను. దానిని మద్రాసు పుస్తకాలయములో ఉంచెరి.
భర్తృహరి మహాభాష్యదీపిక తరువాత భాష్యముయొక్క మహత్తర వ్యాఖ్య కైయుటుడు విరచిత మహాభాష్యప్రదీపము అను గ్తంధము.ఈ వ్యాఖ్య మిక్కిలి సరళమైనది.పాండిత్యపూర్ణమైనది.ఇప్పటికి ఈగ్రంధమే ముఖ్యసాధనము భాష్యమును అర్ధము చేసుకొనుటకు. దీని యందు ఉపయోగములను చూచి వైయాకరణులు అనేకులు మహాభాష్యమునకు వ్యాఖ్యలు వ్రాయక దీనికే టీకలు వ్రాసిరి. పూర్ణ లేక ఆంశిక రూపమున పలు పుస్తకాలయములలో ఇవి ఉన్నాయి.
ఎర్రమట్టి దిబ్బలు
ఎర్రమట్టి దిబ్బలు విశాఖపట్నం, భీముని పట్నం మధ్యలో ఉన్న ఒక పర్యాటక ప్రాంతం. ఇవి 15 కిలోమీటర్ల విస్తీర్ణంలో విస్తరించి ఉన్నాయి. దేశంలో ఉన్న 29 జాతీయ భౌగోళిక వారసత్వ సంపదల్లో ఇవి కూడా ఒకటి. ఇక్కడ కాకుండా దక్షిణాసియాలో మరో రెండు చోట్ల మాత్రమే ఇలాంటి దిబ్బలున్నాయి. రెండవది తమిళనాడులోని పేరి వద్ద ఉన్నా అవి జనావాసానికి దూరంగా ఉండడం వల్ల అందుబాటులో లేక అంతగా ఆదరణకు నోచుకోవడం లేదు. మూడోది శ్రీలంకలో ఉన్నాయి. ఇక్కడ సినిమాలు చిత్రీకరిస్తుంటారు.
ఇవి విశాఖపట్నం నుంచి భీమిలి వెళ్ళే ప్రధాన మార్గంలో విశాఖకు 20 కిలోమీటర్ల దూరంలో సముద్రానికి ఆనుకునే ఉన్నాయి. రోడ్డుకు అటు సముద్రం, ఇటు ఎర్రమట్టి దిబ్బలు ఉన్నాయి. చిన్న చిన్న మట్టి కొండల్లాంటి దిబ్బల మధ్య జీడిమామిడి, సరుగుడు, ఇతర చెట్లు ఉంటాయి.
ఇక్కడికి వెళ్ళడానికి రవాణా సదుపాయాలు కూడా ఉన్నాయి. విశాఖ నుంచి బస్సు, కారు, జీపు, ఆటో వంటి సదుపాయాలున్నాయి. విశాఖ నుంచి భీమిలి (బీచ్‌రోడ్డులో) వెళ్లే ఆర్టీసీ బస్సులు (ద్వారకా బస్ స్టేషన్ నుంచి) ప్రతి 15 నిమిషాలకు అందుబాటులో ఉంటాయి. ఉదయం 5.30 నుంచి రాత్రి 9.30 గంటల వరకూ 900కె, 900టి నంబర్ల బస్సులు వెళ్తాయి. రైళ్లలో వచ్చే వారు ఆర్టీసీ కాంప్లెక్స్‌కు వస్తే అక్కడ నుంచి ఈ బస్సుల్లో వెళ్లవచ్చు.
ఇక్కడ ప్రవేశం ఉచితం. ఎంతమందినైనా అనుమతిస్తారు. నిత్యం వందల్లో, దసరా, కార్తీకమాసం పిక్నిక్, వేసవి సీజన్లలో వేలాది మంది సందర్శిస్తుంటారు. వీరిలో ఇతర రాష్ట్రాల వారితో పాటు విదేశీయులూ ఉంటారు.
ఇక్కడికి 6 కిలోమీటర్ల దూరంలో ఉన్న భీమిలి కూడా పర్యాటక స్థలమే. ఇక్కడికి సమీపంలోనే బౌద్ధ కట్టడాలున్న పావురాలకొండ, తొట్లకొండ, బావికొండలతో పాటు మంగమారిపేట వద్ద బ్యాక్‌వాటర్స్‌ను కూడా తిలకించవచ్చు.
చారుహాసన్
చారుహాసన్ ఒక ప్రముఖ భారతీయ సినీ మరియు టీవీ నటుడు, దర్శకుడు, మాజీ న్యాయవాది. ఆయన తమిళ, కన్నడ, తెలుగు, మలయాళ, హిందీ సినిమాలలో నటించాడు. 1987 లో గిరీష్ కాసరవెల్లి దర్శకత్వంలో వచ్చిన "తబరన కథె" అనే కన్నడ సినిమాకు గాను జాతీయ ఉత్తమ నటుడి పురస్కారాన్నీ, కర్ణాటక ప్రభుత్వం తరపున కూడా ఉత్తమ నటుడి పురస్కారం అందుకున్నాడు. ప్రముఖ నటుడు కమల్ హాసన్ కు ఈయన అన్న అవుతాడు. సుహాసినికి తండ్రి.
సానగ
కృష్ణయజుర్వేద తైత్తిరీయ సంహిత తృతీయానువాకం నుండి:
"ప్రాచీ దిశాం వసంతఋతూనామగ్నిర్దేవతా బ్రహ్మ ద్రవిణం"
"త్రివృత్ స్త్సోమ స్స ఉ పఞ్చదశ వర్తని స్త్ర్య ఓర్వయ: కృతమయానాం"
"పురో వాతో వాత:స్సానగ ఋషి"
విశ్వకర్మ యనే పరబ్రహ్మము నుండి తూర్పు దిశయందు వసంత ఋతువును సృష్టించెడి అగ్నియై (ప్రాణాగ్నియై) త్రివిధములుగా, పది హేను తత్వములందు విహరించు చైతన్యమూర్తియై సానగ ఋషి బ్రహ్మ తేజముతో ( ధవళ కాంతితో) అవిర్భవించెను.
ఉప గోత్రాలు:
1. శ్రీ ఉప సానగ
2.శ్రీ బిభ్రాజ
3.శ్రీ కశ్యప
4.శ్రీ మను విశ్వకర్మ
5.శ్రీ విశ్వాత్మక
6. శ్రీ మన్యుపత
7. శ్రీ మామన్యు
8. శ్రీ భూబల
9. శ్రీ సంవర్తి బ్రహ్మ
10. శ్రీ విశ్వదత్త
11. శ్రీ సుమంత
12. శ్రీ శ్వేతాంగ
13. శ్రీ పురంజయ
14. శ్రీ భానుమత
15. శ్రీ జయపుత్ర
16. శ్రీ వనజ
17. శ్రీ భాస్వంత
18. శ్రీ మధు
19. శ్రీ చిత్రవసు
20. శ్రీ తాపస
21. శ్రీ సుయక్ష
22. శ్రీ సుతక్ష
23. శ్రీ ప్రబోధక
24. శ్రీ వసులోచన
25. శ్రీ చిత్రధర్మ బ్రహ్మర్షులు
సనాతన బ్రహ్మఋషి
కృష్ణయజుర్వేద తైత్తిరీయ సంహిత తృతీయానువాకం నుండి:
"దక్షిణా దిశాం గ్రీష్మ ఋతూనా మింద్రో దేవతా క్షత్రం ద్రవిణం"
"పంచ దశాత్ స్త్సోమస్స ఉ సప్తదశ వర్తనిర్ దిత్యవాట్ వయస్త్రైతాయాం"
"దక్షిణాద్వాతోవాత స్స నాతన ఋషి :"
దక్షిణ దిశయందు గ్రీష్మఋతువును సృష్టించెడి ఐంద్ర తేజమై (విద్యుత్తేజమై) పదిహేను విధములుగా, పది హేడు తత్వము లందు విహరించు చైతన్య మూర్తియై, సనాతన ఋషి ( కృష్ణ వర్ణం) ఆకాశ తేజముతో అవిర్భవించెను.
ఉప గోత్రాలు:
1. శ్రీ ఉపసనాతన
2. శ్రీ వామదేవ
3. శ్రీ విశ్వచక్షు
4. శ్రీ ప్రతి తక్ష
5. శ్రీ సునంద
6. శ్రీ మానుషమయ
7. శ్రీ సనత్కుమార
8. శ్రీ ధర్మక
9. శ్రీ విధాతృమను
10. శ్రీ ద్విజధర్మ
11. శ్రీ వర్ధక
12. శ్రీ భావ బోధక
13. శ్రీ తక్షు
14. శ్రీ శాంతిమత
15. శ్రీ యజ్ఞసేన
16. శ్రీ చక్షుష
17. శ్రీ విశ్వదక్ష
18. శ్రీ విశ్వత
19. శ్రీ సుమేధక
20. శ్రీ పర్ణ
21. శ్రీ రైవత మను
22. శ్రీ ప్రవర
23. శ్రీ జయదన్వ
24. శ్రీ విద్యా
25. శ్రీ పరిషంగ బ్రహ్మర్షులు
అహభువన బ్రహ్మఋషి
కృష్ణయజుర్వేద తైత్తిరీయ సంహిత తృతీయానువాకం నుండి:
"ప్రతీచీ దిశాం వర్ష ఋతూనాం విశ్వెదేవా దేవతా విట్ ద్రవిణం"
"సప్త దశాత్ స్త్సోమస్స ఉ వేకవింశ వర్తని స్త్రివత్సో వయో ద్వాపరో యానాం"
"పశ్చాద్వాతో వాతో (అ) హభూన ఋషి"
పడమటి దిశ యందు వర్ష ఋతువును సృష్టించెడి విశ్వెదేవతల తేజమై పది హేడు విధములుగా ఇరువది యొక్క తత్వము లందు విహరించు చైతన్య మూర్తియై, అహభువన ఋషి (సంధ్యయందలి) ఎర్రని తేజముతో అవిర్భవించెను.
ఉప గోత్రాలు:
1. శ్రీ ఉప అహభువన
2. శ్రీ భద్రదత్త
3. శ్రీ కాండవ
4. శ్రీ విశ్వరూప
5. శ్రీ శ్రీముఖ
6. శ్రీ త్వష్ట
7. శ్రీ యజ్ఞపాల
8. శ్రీ కుశధర్మ
9. శ్రీ తామ్రగర్భ
10. శ్రీ అతిదాత
11. శ్రీ లోకేశ
12. శ్రీ పద్మతక్ష
13. శ్రీ వితక్ష
14. శ్రీ మేధామతి
15. శ్రీ విశ్వమయ
16. శ్రీ బోధాయన
17. శ్రీ జాతరూప
18. శ్రీ చిత్రసేన
19. శ్రీ జయసేన
20. శ్రీ విఘనస
21. శ్రీ ప్రభోన్నత
22. శ్రీ దేవరా
23. శ్రీ వినయ
24.శ్రీ బ్రహ్మదీక్షిత
25. హరిధర్మ బ్రహ్మర్షులు
ప్రత్నస బ్రహ్మఋషి
కృష్ణయజుర్వేద తైత్తిరీయ సంహిత తృతీయానువాకం నుండి:
"ఉదీచీ దిశాగుం శరదృతూనా మిత్రా వరుణౌ దేవతాపుష్టం ద్రవిణ"
"మేక వింశత్ స్త్సోమస్స ఉ త్రిణవ వర్తని స్తుర్యవా డ్వయ అస్కందో యానా"
"ముత్తరా ద్వాతోవాత: ప్రత్న ఋషి"
ఉత్తర దిశ యందు శరదృతువును సృష్టించెడి మిత్రా వరుణుల తేజమై ఇరువది యొక్క విధములుగా ముప్పది తత్వము లందు విహరించు చైతన్య మూర్తియై, ప్రత్న ఋషి హరిత ( ఇంద్రనీల ) తేజముతో అవిర్భవించెను.
ఉప గోత్రాలు:
1. శ్రీ ఉప ప్రత్న
2. శ్రీ ఋచిదత్త
3. శ్రీ వాస్తోష్పతి
4. శ్రీ కౌశల
5. శ్రీ సనాభస
6. శ్రీ ప్రమోద
7. శ్రీ లోకవేత్త
8. శ్రీ శిల్పిక మను
9. శ్రీ సహస్రబాహు
10. శ్రీ దేశికమను
11. శ్రీ వాస్తుపురుష
12. శ్రీ ఇంద్రసేన
13. శ్రీ గిరిధర్మ
14. శ్రీ వసుధర్మ
15. శ్రీ వజ్రచేత
16. శ్రీ విశ్వభద్ర
17.శ్రీ జ్ఞానభద్ర
18. శ్రీ దేవభద్ర
19.శ్రీ వ్యంజక
20. శ్రీ ప్రభోదక
21. శ్రీ శక్వర
22. శ్రీ వేదపాల
23. శ్రీ రాజధర్మ
24. శ్రీ భోక్తవ్య మను
25. శ్రీ ప్రజ్ఞామతి బ్రహ్మర్షులు
సుపర్ణస బ్రహ్మఋషి
కృష్ణయజుర్వేద తైత్తిరీయ సంహిత తృతీయానువాకం నుండి:
"ఊర్ధ్వ దిశా గుం హేమంత శిశిరా వృతూనా బృహస్పతిర్ దేవతా వర్చో ద్రవిణం"
"త్రిణవ స్త్సోమ స్స ఉ త్రయస్త్రింశ వర్తని: పష్టవాద్వయో అభిభూరయానాం"
"విష్వగ్వాతో వాత: స్సుపర్ణ ఋషి"
ఊర్ధ్వ దిశ యందు హేమంత, శిశిర ఋతువులనుసృష్టించెడి బృహస్పతి తేజమై ముప్పది విధములుగా ముప్పది మూడు తత్వము లందు విహరించు చైతన్య మూర్తియై, సుపర్ణ ఋషి సువర్ణ తేజముతో అవిర్భవించెను.
ఉప గోత్రాలు:
1. శ్రీ ఉపసుపర్ణ
2. శ్రీ విశ్వజ్ఞ
3. శ్రీ పరిత
4. శ్రీ సౌరసేన
5. శ్రీ సాంఖ్యాయన
6. శ్రీ మణిభద్ర
7. శ్రీ మునిసువృత
8. శ్రీ శృతివర్ధన
9. శ్రీ యాజ్ఞిక
10. శ్రీ సౌం జ్ఞిక
11. శ్రీ ఆదిత్యసేన
12. శ్రీ అర్వంత
13. శ్రీ అర్చిత
14. శ్రీ కర్దమ
15.శ్రీ పరార్చిత
16. శ్రీ తేజోధర్మ
17. శ్రీ సుదర్శన
18. శ్రీ ఉపగోప
19. శ్రీ యజ్ఞ
20. శ్రీ స్వాంత
21. శ్రీ ఉపకల్ప
22. శ్రీ దేవసేన
23. శ్రీ ఆదిత్య
24. శ్రీ నిగమ
25. శ్రీ ఉపయజ్ఞ బ్రహ్మర్షులు
బుక్ బైండింగ్
బుక్ బైండింగ్ (Bookbinding) అనేది కాగితం షీట్ల యొక్క స్టాక్ ను క్రమంలో ఉంచి ఒక పుస్తకముగా తయారు చేయు ప్రక్రియ. పుస్తకం తయారీ కొరకు బైండింగ్ చేసే పేపర్లు మడతపెట్టిన పేపర్లుగా లేదా విడివిడి పేపర్లుగా ఉంటాయి. ఈ పేపర్ షీట్ల స్టాక్ యొక్క ఒక అంచు వెంబడి దారంలో కుట్టుట ద్వారా లేదా అనువైన అంటుకునే పొరతో కలిపి బైండింగ్ చేస్తారు.
శ్రీయుక్తేశ్వర్ గిరి
శ్రీయుక్తేశ్వర్ గిరి (మే 10, 1855 – మార్చి 9, 1936) ఒక ప్రముఖ ఆధ్యాత్మిక గురువు. ఈయన ఒక యోగి ఆత్మకథ రాసిన పరమహంస యోగానందకు గురువు. ఈయనకు గురువు లాహిరి మహాశయులు.
యుక్తేశ్వర్ జన్మనామం ప్రియానాథ్ కరార్. మే 10, 1855లో బెంగాల్ ప్రావిన్సు లోని సీరాంపూర్ లో క్షేత్రనాథ్ కరార్, కాదంబిని దంపతులకు జన్మించాడు. ఈయన చిన్నవయసులోనే తండ్రి మరణించడంతో కుటుంబ బాధ్యతలు, భూమి తాలూకు వ్యవహారాలు చూసుకోవలసి వచ్చింది. చదువులో మంచి ప్రతిభ కనబరచిన ఈయన ప్రవేశ పరీక్షలో మంచి మార్కులు సంపాదించి శ్రీరాంపూర్ క్రిస్టియన్ మిషనరీ కళాశాలలో సీటు సంపాదించాడు. అక్కడ ఉండగానే బైబిల్ పై ఆసక్తి కలిగింది. ఈ ఆసక్తి వల్ల ఈయన తర్వాత రాసిన "ది హోలీ సైన్స్" అనే పుస్తకంలో యోగా, బైబిల్ ను సమన్వయం చేస్తూ కొంత శాస్త్రీయమైన వివరణలు ఇచ్చాడు. కలకత్తా విశ్వవిద్యాలయానికి అనుబంధంగా ఉన్న కలకత్తా వైద్య కళాశాలలో రెండు సంవత్సరాల పాటు చదివాడు.
కళాశాల నుంచి బయటకు వచ్చిన తర్వాత ఈయనకు వివాహమై ఒక కూతురు జన్మించింది. తర్వాత కొన్నేళ్ళకు భార్య మరణించింది. తర్వాత కొన్నేళ్ళకు ఈయన శ్రీ యుక్తేశ్వర్ గిరి అనే పేరుతో సన్యాసాశ్రమం స్వీకరించాడు.
1884లో లాహిరి మహాశయులు ఈయనకు క్రియాయోగ దీక్షనిచ్చి తన శిష్యుడిగా చేర్చుకున్నాడు. తర్వాత తరచుగా బెనారస్ లో తన గురువును కలుస్తూ కొన్ని సంవత్సరాలు గడిపాడు. 1894లో ఈయన అలహాబాదులో కుంభమేళా జరుగుతున్న సమయంలో తన పరమ గురువైన (లాహిరీ మహాశయుల గురువు) మహావతార్ బాబాజీని కలుసుకున్నాడు. బాబాజీ ఈయనను హిందూ పురాణాలను, బైబిల్ ను సమన్వయం చేస్తూ పుస్తకాలు రాయమని ప్రేరేపించాడు. స్వామి అనే పేరును కూడా ఆయనే చేర్చాడు. శ్రీ యుక్తేశ్వర్ ఈ పుస్తకాన్ని 1894 లో "కైవల్య దర్శనం" ("ది హోలీ సైన్స్") అనే పేరుతో విడుదల చేశాడు.
జి. నారాయణరావు
జి.నారాయణరావు తెలుగు సినిమా నటుడు. అంతులేని కథ సినిమా ద్వారా వెండితెరకు పరిచయం అయ్యాడు. సుమారు 100 సినిమాలలో నటించాడు. ప్రస్తుతం టి.వి.సీరియళ్లలో నటిస్తున్నాడు.
ఇతడు కృష్ణా జిల్లా, కురుమద్దాలి గ్రామంలో జన్మించాడు. ఇతని తండ్రి జి.డి.ప్రసాదరావు సినిమా పంపిణీ రంగంలో కొంతకాలం, సారథీ స్టుడియోకు మేనేజింగ్ డైరెక్టర్‌గా కొంతకాలం ఉన్నాడు. ఇతని బాల్యం, విద్యాభ్యాసం గుంతకల్లు, హైదరాబాదులలో నడిచింది. ఇతడు గిడుగు విశాలాక్షి వద్ద భరతనాట్యం, నటరాజ రామకృష్ణ వద్ద కూచిపూడి నృత్యం, ఎ.ఆర్.కృష్ణ వద్ద నటన నేర్చుకున్నాడు. చదువుకునే రోజులలో మహమ్మద్ బీన్ తుగ్లక్, ప్రతాపరుద్రీయం, మంచుతెర తదితర నాటకాలలో నటించాడు. ప్రముఖ సినిమా నటులు కోట శ్రీనివాసరావు, నూతన్ ప్రసాద్, విద్యాసాగర్, దేవదాస్ కనకాల మొదలైనవారు ఇతని రంగస్థల మిత్రులు. 1973లో మద్రాసు ఫిలిం ఛాంబర్ ఆధ్వర్యంలో ప్రారంభమైన ఫిలిం ఇన్‌స్టిట్యూట్ మొదటి బ్యాచ్‌లో ఇతడు శిక్షణ పొందాడు. ఇతడు సినిమాలలో నటించడమే కాక కొన్ని చిత్రాలను నిర్మించాడు. ప్రస్తుతం టి.వి.సీరియల్స్ నిర్మాతగా, నటునిగా రాణిస్తున్నాడు.
ఈశ్వరరావు (నటుడు)
ఈశ్వరరావు తెలుగు సినిమా నటుడు. ఇతడు స్వర్గం నరకం చిత్రం ద్వారా సినీరంగ ప్రవేశం చేశాడు. ఇతడు 200కు పైగా సినిమాలలో నటించాడు.
నిజామాబాదు కోట
నిజామాబాదు కోట తెలంగాణ రాష్ట్రంలోని నిజామాబాద్ లో ఉంది. దీనిని 10 వ శతాబ్దంలో రాష్ట్రకూట రాజులు నిర్మించారు. ఇది నిజామాబాద్ పట్టణానికి నైరుతి దిశలో, మహాత్మా గాంధీ చౌక్ నుండి 2 కిలోమీటర్ల దూరంలో ఉంది.
కోట పైన ఉన్న ఆలయాన్ని రఘునాథ ఆలయం (జగన్నాథ్ ఆలయం, రామాలయం ఖిల్లా) అని పిలుస్తారు. ఇక్కడికి హిందూ మతం భక్తులు వస్తారు. పర్యాటక కేంద్రంగా కూడా ఉంది. ఛత్రపతి శివాజీ తన గురువైన రాందాస్ ఆజ్ఞపై ఈ శ్రీరామ దేవాలయాన్ని నిర్మించినట్లు చెబుతారు. విశాలమైన మందిరాలతో ఉన్న ఈ ఆలయ 3,900 చదరపు. అడుగుల విస్తీర్ణంలో, ఎల్లప్పుడూ చల్లగా ఉండేందుకు తగు విధంగా నిర్మించబడింది. ఆలయంలో 53 అడుగుల ఎత్తు ఉన్న ఒక స్తంభం ఉంది. ప్రతిరోజు దీపం వెలిగించడానికి ఈ స్తంభాన్ని ఉపయోగిస్తారు. ఈ దీపం చూసిన తర్వాతే చుట్టప్రక్కల ఉన్న గ్రామాలలోని ప్రజులు వారివారి ఇళ్లలో దీపాలు వెలిగిస్తారట.
నిజామాబాదు కోటను 10వ శతాబ్దంలో రాష్ట్రకూట రాజులు నిర్మించినట్లు చెబుతారు. ఖిల్జీ వంశానికి చెందిన రెండవ పాలకుడు అయిన అల్లాఉద్దీన్ ఖిల్జీ ( 1296 నుండి 1316) 1311 లో ఈ కోటను ఆక్రమించాడు. ఆ తరువాత దీనిని కుతుబ్ షా స్వాధీనం చేసుకున్నాడు. ఆ తరువాత హైదరాబాద్ నిజాం ప్రభువైన అసఫ్ జాహిస్ కోటను పునర్నిర్మించాడు.
ఈ కోట పెద్ద ప్రాంతంలో ముస్లిం మతం ఆకృతిని పోలి, చుట్టూ రాతి గోడలతో ఉంటుంది. కోట గోడల లోపలి పెద్దగా ఉంటుంది. ఇందులో ఒక మసీదు, ఒక పాఠశాల మరియు అసఫ్ జహి రాజవంశం వాడబడిన జైలు ఉంది. పైన ఒక ఆలయం ఉంది. 2001వ సంవత్సరంలో టూరిజం శాఖ వారు రూ 9.30 లక్షలతో గార్డు గదులు. ఫైబర్ పైకప్పు మార్గం, మరుగుదొడ్లు మొదలైనవి నిర్మించారు.
కోటను ఆవరణ ఇల్లు, పురాతన మసీదు నిజాం చే నిర్మించబడింది. జైలు శాఖ borstal పాఠశాల ప్రవేశ ద్వారం వద్ద ఉన్నాయి. కోటకు ఎడమ వైపున ఒక చిన్న సరస్సు ఉంది. నిజాం ఆదేశంతో సరస్సు సమీపంలో ఒక రహస్య సొరంగం నిర్మించారని చెబుతారు. కోట గోడలు మరియ ఆవరణ అసఫ్ జహి శైలి నిర్మాణకళను పోలి ఉన్నాయి. వాటిలో కొన్ని నిజాముల హయాంలో పునఃనిర్మించబడ్డాయి.
కోట పైన ఆలయం వెనుక వైపు ఒక చిన్న దర్గా ఉంది. ఉర్స్ ఉత్సవం సందర్భంగా ముస్లిం మతం భక్తులు ఈ దర్గాను సందర్శించేవారు. గత కొన్ని సంవత్సరాలుగా ఎవరూ వెళ్లకపోవడంతో సమాధులు శిధిలావస్థలోకి వెళ్లాయి.
కైగల్ జలపాతం
కైగల్ జలపాతం ఆంధ్ర ప్రదేశ్ రాష్ట్ర చిత్తూరు జిల్లాలో వున్నది.
ఈ జలపాతం కైగల్ గ్రామానికి 2.5 కిలోమీటర్ల దూరంలో ఉంది ఇది సముద్ర మట్టానికి 633 మీటర్లు ఎత్తులో వున్నది. (2,079 అడుగులు) స్థానికంగాదీనిని దుముకు జలపాతాలు అంటారు. ఇక్కడి నీరు రాళ్లపైనుండి దుముకుతూ క్రింద పడుతుండడము వలన దీనికి ఆ పేరు వచ్చింది. 
ఇది సహజ జలపాతం. 40 అడుగుల ఎత్తులో ఒక పెద్ద రాయి నుండి వస్తుంది. ఇది ఎల్లవేళలా ప్రవహిస్తుంటుంది. కాని వర్షాకాల సమయములో ఇందులో ప్రవాహము ఎక్కువగా వుంటుంది. జలపాతం క్రింద అనేక సహజ కొలనులు ఉన్నాయి. ఇది ఒక అరణ్య ప్రాంతము గనుక, అక్కడి వృక్షాలు, కొండలు, పక్షులు ప్రకృతి దీని అందాన్ని ఇనుమడింప జేస్తున్నది. ఇది కైగల్ ప్రవాహం ద్వారా ఏర్పడుతున్నది. కౌండిన్య వన్యప్రాణుల అభయారణ్యంలో ప్రవహించే రెండు ప్రవాహాలలో ఇది ఒకటి. రెండోది కౌండిన్య . ఇది తీర్థం పంచాయితి మరియు బైరెడ్డి పల్లి మండల క్రింద వస్తాయి.
ఈ జలపాతాన్నివర్షాకాలం జూన్ నుండి అక్టోబరు మద్యన సందర్శించడానికి చాల బాగుంటుంది. ఈ పరిసర ప్రాంతాలు మంచి పిక్ నిక్ ప్రదేశము. ఈ జలపాతం దేవదొడ్డి మరియు కైగల్ గ్రామం మధ్యలో ఉంది. కైగల్ వరకు బస్సులో వెళ్ళవచ్చు. . ఇక్కడ నుండి, ఒక దాదాపు రెండు కిలోమీటర్ల దట్టమైన అరణ్యంలో కాలినడక దారిలో నడవాలి. అక్కడే ఈ జలపాతం వున్నది.
కౌండిన్య వన్యప్రాణి సంరక్షణ కేంద్రం
కౌండిన్య వన్యప్రాణి రక్షిత కేంద్రం చిత్తూరు జిల్లా, పలమనేరుకు సమీపంలో ఉన్న ఒక అభయారణ్యం. ఇది హార్సిలీ హిల్స్ నుండి 106 కిలో మీటర్లు, మదనపల్లె నుండి 78 కిలో మీటర్ల దూరములో మరియు పలమనేరు నుండి 31 కిలోమీటర్ల దూరంలో ఉంది. కౌండిన్య వన్య ప్రాణి రక్షిత కేంద్రం అభయారణ్యం ఆంధ్ర ప్రదేశ్ లోని చిత్తూరు జిల్లాలో ప్రముఖమైనది. ఇక్కడ ఏనుగుల సంరక్షణ కేంద్రముకూడ ఉంది.
1990 లో స్థాపించబడిన కౌండిన్య వన్య ప్రాణి రక్షిత కేంద్రంలో ... ఆంధ్రప్రదేశ్ లో వున్న అభయారణ్యములలో ఇక్కడ మాత్రమే ఏనుగుల సంరక్షణ కేంద్రమున్నది. తమిళ నాడు, కర్ణాటక అడవులనుండి ఇక్కడికి ఏనుగులు వలస వస్తుంటాయి. ఇక్కడ ఏనుగులే కాకుండా చిరుత పులులు, నాలుగు కొమ్ముల జింకలు, సాంబార్ జింకలు, మౌస్ జింక, కుందేళ్లు, అడవి పందులు, అడవి పిల్లి, నక్కలు, ఎలుగుబంటులు, ఇంకా అనేక రకాల పక్షులు నివాసముంటున్నాయి.
కౌండిన్య అభయారణ్యం లోతైన కొండకోనలతో, ఎత్తైన శిఖరాలతో దట్టమైన అరణ్యముతో అలరారుతున్నది. ఇక్కడ కైగల్ మరియు కౌండిన్య అనే చిన్న నదులు ప్రవహిస్తున్నాయి. ఈ అభయారణ్యం సుమారు 358 చదరపు. కిలోమీటర్ల విస్తీర్ణంలో విస్తరించివున్నది. ఇక్కడ అల్బీజియామర, మర్రి జ్వాల, మర్రి రెలిజియోసా, మర్రి బెంగాలెన్సిస్ మరియు వెదురు వంటి చెట్లు వివిధ జాతులు ఉన్నాయి. ఇది గ్రే గూడబాతులు, రోజీ గూడబాతులు, పెయింటెడ్ గూడుకొంగలు, తదితర పక్షులకు ఆవాసముగా ఉంది. కౌండిన్య వన్య ప్రాణి రక్షిత కేంద్రం సందర్శించడానికి ఉత్తమ సమయం అక్టోబర్ మరియు ఏప్రిల్ మధ్య అనుకూలంగా ఉంటుంది. శీతాకాల నెలల్లో ఇక్కడికి వలస వచ్చే అనేక పక్షుల సందడితో ఈ ప్రాంతం ఎంతో ఆహ్లాదకరంగా వుంటుంది.
రాయదుర్గం కోట
రాయదుర్గం కోట ఆంధ్ర ప్రదేశ్ లో అనంతపురం జిల్లాలో రాయదుర్గంలో వున్నది. 
ఇది రాయదుర్గం బస్టాండు నుండి 2 కిలోమీటర్ల దూరంలో, అనంతపురం నుండి 99 కిలోమీటర్ల దూరంలో బళ్ళారి నుండి 53 కిమీ గుంతకల్ నుండి 95 కిలోమీటర్ల దూరంలో కర్నూలు నుండి 245 కిలోమీటర్ల దూరంలో హైదరాబాద్ నుండి 449 కిమీ దూరములో వున్నది. 
ఆంధ్ర ప్రదేశ్ లోని అతి పురాతన కోటలలో ఇది ఒకటి. ఇది మద్య యుగములో నిర్మించిన కోట. ఇది 2727 అడుగుల ఎత్తు వున్నది. చారిత్రిక ఆధారల ప్రకారం ప్రకారం, రాయదుర్గం కోట జుంగా నాయకా, విజయనగర రాజులు యొక్క ఒక సేనాపతి నిర్మించారు. ఈ కోట తళ్లి కోట యుద్ధానంతరము వెంకటపతి నాయకుడు ద్వారా చాల వరకు పతిష్టం చేయ బడినది. టిప్పు సుల్తాన్ పాలనలో దీనిని గుత్తి సంస్థానంలో విలీనం చేశారు. .
రాయదుర్గం కోట విజయనగర రాజుల కాలంలో చాల కీలక పాత్ర పోషించింది. ఇది రాయదుర్గం పట్టణంలో ఒక కీలకమైన పర్యాటక ప్రాంతము. ఇక్కడ ఒక దశభుజ గణపతి విగ్రహమున్నది. ఇది ఏక శిలా విగ్రహము. ఇది కాక ఇక్కడ, ఎల్లమ్మ, ప్రసన్న వేంకటేశ్వర ఆలయము, వేణుగోపాల స్వామి ఆలయము, జంబుకేశ్వర ఆలయము వీరభద్ర ఆలయము కన్యకా పరమేశ్వారాలయము మున్నగు ఆలయాలున్నవి.
అడ్డాల నారాయణరావు
అడ్డాల నారాయణరావు తొలితరం హాస్యనటుడు మరియు సినిమా దర్శకుడు.
రోళ్ళపాడు వన్యప్రాణి సంరక్షణ కేంద్రం
రోళ్లపాడు వన్య ప్రాణి సంరక్షణా కేంద్రము ఆంధ్ర ప్రదేశ్లోని కర్నూలు జిల్లాలో ఒక వన్యప్రాణి అభయారణ్యం.
రోళ్లపాడు వన్య ప్రాణి సంరక్షణా కేంద్రము ఆంధ్ర ప్రదేశ్ లోని కర్నూలు జిల్లాలో కర్ణాటక రాష్ట్రంలోని సరిహద్దు దగ్గరగా మరియు కర్నూలు జిల్లా కేంద్రం నుంచి 45 కిలోమీటర్ల దూరంలో ఉంది. 6.14 km 2 విస్తీర్ణం కలిగి ఈ అభయారణ్యము 1988 లో స్థాపించబడింది మరియు ఇది ఒక అంతరించిపోతున్నపక్షి జాతులైన బట్టమేక పక్షులకు ఆంధ్ర ప్రదేశ్ లో ఆవాసముగా ఉంది. ఈ అభయారణ్యం ఎక్కువగా వేడిగా, పొడిగా వుండి విపరీత వాతావరణ పరిస్థితులు కలిగి అసమాన వర్షపాతంతో ఒక ఎత్తుపల్లాల కలిగి ఉంది. ఇది 290 మీటర్ల ఎత్తులో మరియు ప్రతి సంవత్సరం వర్షపాతం 450 మి.మీ. కలిగి ఉంది.
రోళ్లపాడు ప్రధానంగా మిశ్రమ అడవులు మరియు ముళ్ళ పొదలు పచ్చిక బయళ్ళుతో ఉంది. ఈ ప్రాంతంలో పత్తి, పొగాకు మరియు పొద్దుతిరుగుడు వంటి పంటలు సాగు చేయు వ్యవసాయ భూములు ఉన్నాయి.
రోళ్లపాడి అభయారణ్యం విభిన్న జంతుజాల జాతులకు నిలయం. ఈ అభయారణ్యములో నక్కలు, బోనెట్ కోతి, అడవి పిల్లులు, ఎలుగుబంట్లు, కృష్ణ జింకలు అధికంగా ఉన్నాయి. రక్త పింజరి మరియు నాగుపాము వంటి పాము జాతులు ఈ అభయారణ్యంలో ఉన్నాయి. ఇక్కడ వున్న అల్గనూర్ జలాశయానికి 132 పక్షి జాతులు వలస వస్తుంటాయి.బట్టమేక పక్షి మరియు ఫ్లోర్కాన్ తోపాటు ఇతర పక్షి జాతులకు ఇది నిలయము. బాతులు, డెమోయిసెల్లె క్రేన్లు మరియు పాలపిట్టలు, అనేక గోరింక జాతులు, పాము గ్రద్దలు మరియు శీతాకాలంలో వలస పక్షులు వస్తుంటాయి.
అభయారణ్యంలో కృష్ణ జింక జనాభా పెరుగుదల బట్టమేక పక్షుల సంఖ్యలో పతనం గమనించారు. ఇక్కడ గడ్డిమైదానాలు, పొదలు కనుమరుగవుతుండడం వలన పక్షులకు ఆహారము తక్కువై కొన్ని రకాల పక్షుల మనుగడకు ప్రమాదమేర్పడినట్లు గమనించారు. 1980 లో బట్టమేక పక్షుల సంరక్షణకు ఇది అనుకూలమయిన ప్రాంతంగా గుర్తించారు. బట్టమేక పక్షుల జనాభా ఇటీవల పడిపోవడం ఇటీవలి సంవత్సరాలలో తీవ్రమైన ఎదురుదెబ్బలు తగలడంతో వాటి రక్షణ కష్టతరమైనది. తరచుగా అభయారణ్యం యొక్క సరిహద్దులు దాటి వ్యవసాయ భూములను విస్తరించడము, ఈ అభయారణ్యానికి వ్యతిరేకంగా ప్రజల ఆందోళనలు, ఈ పక్షి జాతుల క్షీణతకు దారితీసింది. అభయారణ్యం ఆవరణం లోపల పశువుల మేతకు రావడం కూడా బట్టమేక పక్షుల సంతానోత్పత్తిని ప్రభావితం చేసింది. అభయారణ్యం యొక్క అంచున తెలుగు గంగ కాలువ నిర్మాణము కూడా ఒక కారణము. ఇలా అనేక కారణాల వల్ల నక్కలు, ఫ్లోర్కాన్ మరియు పాము గ్రద్దలు ఇటీవలి సంవత్సరాలలో అభయారణ్యంలో కానరాలేదు.
రాజబాబు నటించిన తెలుగు సినిమాల జాబితా
ప్రముఖ హాస్యనటుడు రాజబాబు నటించిన సినిమాల పాక్షిక జాబితా:
పద అధ్యయన శాస్త్రం
పద అధ్యయన శాస్త్రము (Semantics - సెమాంటిక్స్) అనేది ప్రాథమికంగా భాషాపరమైనది మరియు భాష, ప్రోగ్రామింగు భాషలు, సాంప్రదాయక తర్కాలు, మరియు సంకేతాధ్యయన శాస్త్రాలలో అర్థం యొక్క తాత్విక అధ్యయనం కూడా.
సత్యవోలు రామలింగేశ్వర స్వామి దేవాలయం
సత్యవోలు రామలింగేశ్వర స్వామి దేవాలయం ప్రకాశం జిల్లా, రాచర్ల మండలం, గిద్దలూరు పట్టణానికి 8 కిలో మీటర్ల దూరంలో ఉన్న సత్యవోలు గ్రామంలో ఉన్న ఒక శివాలయం. ఈ ఆలయాన్ని క్రీ. శ ఆరవ శతాబ్దంలో బాదామి చాళుక్యులు నిర్మించినట్లు చారిత్రక ఆధారాలున్నాయి. భారత ప్రభుత్వం ఈ ఆలయాన్ని జాతీయ వారసత్వ సంపదగా ప్రకటించింది.
మహాశివరాత్రి పర్వదినాల్లో భక్తులు ఎక్కువగా సందర్శిస్తుంటారు.
ఈ ఆలయంలో పాండవుల వారసుడైన జనమేజయుడు శివలింగాన్ని ప్రతిష్ఠించాడని విశ్వాసం. ఇక్కడ రామలింగేశ్వర ఆలయంతో పాటు భీమలింగేశ్వర ఆలయం కూడా ఉంది.
ఈ ఆలయ ప్రాంగణంలో ఆరు శివాలయాలున్నాయి. ఇందులో భీమేశ్వర ఆలయం అతి పెద్దది. దీని ముఖ ద్వారం తూర్పు వైపున ఉంది. మహా మండపానికి తూర్పు, దక్షిణ, పశ్చిమ ద్వారాల గుండా భక్తులు వచ్చి పోయే వీలుంది.
ఈ ఆలయంలో పెద్ద మండపం, గర్భగుడి, అంతరాళం ప్రధాన భాగాలు. ఆలయానికి దక్షిణంగా నాలుగు చేతులున్న దేవతా మూర్తి ఉంది. అంతరాళ శిఖరంపై రాతి కలశం ఉంది. మండపంలో ఉన్న నాలుగ స్తంభాలపై అందమైన శిల్పాలు చెక్కబడి ఉన్నాయి. దేవాలయ మధ్య భాగంలో నటరాజ విగ్రహం కూడా ఉంది. ఈ ఆలయ నిర్మాణంలో మహానంది ఆలయం నిర్మాణ శైలి కనిపిస్తుంది. మహానంది ఆలయాన్ని కూడా చాళుక్యులే నిర్మించారు.
బాగా ఎత్తుగా నిర్మించబడిన ఈ ఆలయ గర్భగుడి మధ్యలో రామలింగేశ్వర రూపమైన శివలింగం ఉంది. గర్భగుడి గోడలపై ఉన్న గూళ్ళలో ఈశ్వరుని విగ్రహం, లింగోద్భవ మూర్తి, దుర్గా దేవి ప్రతిమలు ఉన్నాయి.
ఈ ఆలయాన్ని సందర్శించడానికి చుట్టు పక్కల ప్రాంతాల వారే కాక దూర ప్రాంతాలనుంచి కూడా భక్తులు వస్తుంటారు. మహాశివరాత్రి లాంటి పర్వదినాల్లో భక్తుల తాకిడి అధికంగా ఉంటుంది.
కాజోల్ సినిమాల జాబితా
కాజోల్ ప్రముఖ బాలీవుడ్ నటి. 1992లో బెఖుదీ సినిమాతో తెరంగేట్రం  చేశారు ఆమె. ఈ సినిమా పెద్దగా హిట్ కాలేదు. కానీ ఆమె నటనకు మాత్రం మంచి స్పందన వచ్చింది. 1993లో షారుఖ్ ఖాన్ తో కలసి బాజీగర్ సినిమాలో నటించారు ఆమె. ఆ సినిమా విజయం సాధించింది. 1994లో ఆమె చేసిన ఉధార్ కీ జిందగీ సినిమాలోని నటనకు ఆమె విమర్శకుల ప్రశంసలు అందుకున్నారు. ఆ తరువాత అక్షయ్ కుమార్, సైఫ్ అలీ ఖాన్ లతో కలసి యే దిల్లగీ సినిమాలో నటించారు ఆమె. 1995లో ఆమె ఐదు చిత్రాల్లో నటించారు. కరణ్ అర్జున్, దిల్ వాలే దుల్హనియా లేజాయేంగే వంటి సినిమాల్లో ఆమె నటనకు ప్రశంసలు లభించడమే కాక, ఈ రెండూ ఆ సంవత్సరానికిగానూ అత్యంత ఎక్కువ వసూళ్ళు సాధించిన చిత్రాలుగా నిలిచాయి. అదే ఏడాది హల్ చల్, గుండారాజ్ వంటి సినిమాల్లోనూ కనిపించారామె. 1996లో బంబై కా బాబు సినిమాలో నటించారు కాజోల్. కానీ ఆ సినిమా ఫ్లాప్ అయింది.
చీరమీను
చీరమీను గోదావరీ ప్రాంతాల్లో దొరికే ఒక రకమైన చేప. ఇది శీతాకాలం ప్రారంభంలోనే దొరుకుతుంది. ఈ చేప ఇండో-పసిఫిక్ ప్రాంతంలో సమృద్ధిగా ఉన్న లిజర్డ్‌ఫిష్ జాతికి చెందినది.
గోదావరిజిల్లాల వాసులు ఎంతో ఇష్టంగా తినే చీరమీను శీతాకాలం ప్రారంభంలోనే దొరుకుతుంది. ఎక్కువగా దసరా నుంచి దీపావళి- మహా అయితే నాగులచవితి వరకూ మాత్రమే లభ్యమవుతుంది. మొత్తమ్మీద ఇది బాగా దొరికేది ఏడాదికి ఇరవై రోజులు మాత్రమే.చల్లగా వీచే తూర్పుగాలులకు చీరమీను నీటి అడుగుభాగం నుంచి ఉపరితలం మీదకు చేరుకుంటుంది. గుంపులుగుంపులుగా వస్తోన్న వాటికోసం మత్స్యకారులు కాపు కాస్తుంటారు. వేళ్లసందుల్లోనుంచీ వలల్లోనుంచీ కూడా జారిపోయేంత చిన్నగా ఉండటంవల్లే వీటిని చీరలతో పట్టుకుంటారు. అందుకే ఈ చేపకి చీరమీను అని పేరు.
శాస్త్రీయంగా సారిడా గ్రాసిలిస్‌, టంబిల్‌, ఆండోస్క్వామిస్‌ జాతులకు చెందిన పిల్ల చేపల్నే చీరమీనుగా పిలుస్తారు గోదావరీవాసులు. సముద్రనీరూ గోదావరీ జలాలూ కలిసే బురదనీటి మడుగుల్లో- అంటే మడ అడవులు ఎక్కువగా పెరిగే ఆ నీళ్లలో ఆక్సిజన్‌ సమృద్ధిగా ఉండటంతో ఆ జాతులకు చెందిన చేపలు అక్కడికి వచ్చి గుడ్లు పెడతాయి. సముద్రంమీద తూర్పుగాలులు వీచగానే ఆ బురదనీటిలోని గుడ్లన్నీ పిల్లలుగా మారి ఒక్కసారిగా గోదావరీ జలాల్లోకి ఈదుకొస్తాయి. వాటి రాకను గమనించిన పక్షులు వాటిని తినేందుకు ఆ నీళ్లపైన ఎగురుతుంటాయి. అది చూసి మత్స్యకారులు ‘చీరమీను వస్తుందొహో’ అనుకుంటూ వాటిని పట్టుకునేందుకు చీరలు తీసుకుని పడవల్లో బయలుదేరతారు. యానాంతోపాటు తూర్పుగోదావరి జిల్లాలోని ధవళేశ్వరం, కోటిపల్లి, ఐ పోలవరం, కాట్రేనికోన ప్రాంతాల్లోనే ఇది ఎక్కువగా దొరుకుతుంది.
అత్యంత అరుదుగా మాత్రమే దొరికే ఈ చేపను చెట్లకు బలం అన్న భావనతో గతంలో కోనసీమవాసులు కొబ్బరితోటలకు ఎరువుగానూ వేసేవారు. ఇటీవల దీన్ని వైజాగ్‌, హైదరాబాద్‌... వంటి నగరాలకూ ఎగుమతి చేస్తున్నారు. యానాం నుంచయితే ఫ్రాన్స్‌ దేశానికీ ఈ చేపపిల్లలు ఎగుమతి అవుతుంటాయి. దాంతో ధర అధికం. అంగుళం పొడవు కూడా లేని ఈ చిట్టి చేపల్ని అక్కడ తవ్వ, సేరు, కుంచం, బిందెలతో కొలిచి అమ్ముతారు. ప్రస్తుతం సేరు 700- 1500 రూపాయల వరకూ పలుకుతుంది. బిందె ధర 12 వేల రూపాయల పైనే.
చీరమీనుని ఎక్కువగా మసాలా పెట్టి వండుతారు. ఇంకా చీరమీనుని మినప్పిండిలో కలిపి చీరమీను గారెల్నీ, చింతచిగురు-చీరమీను, చీరమీను-మామిడికాయ, చీరమీను-గోంగూర... ఇలా కలగలుపు రుచుల్లో కూడా వండి వడ్డించేస్తుంటారు గోదావరీ తీరవాసులు.కోనసీమ వాసులు చీరమీను కాలంలో ఇంటికి వచ్చే బంధుమిత్రులకు డబ్బాల్లో పెట్టి అందిస్తారు.గోదావరీ పరీవాహక ప్రాంతంలో మాత్రమే దొరికే చీరమీనును పక్క జిల్లాలవాళ్లూకూడా వచ్చి కొనుక్కుని వెళుతుంటారు.
చీరమీను: తవ్వ(సుమారు అరకిలో), నూనె: 3 టేబుల్‌స్పూన్లు, కారం: 2 టీస్పూన్లు, పసుపు: టీస్పూను, ఉప్పు: రుచికి సరిపడా
పొడి మసాలాకోసం: దాల్చినచెక్క: 3 అంగుళాలముక్క, జీలకర్ర: టీస్పూను, లవంగాలు: మూడు, దనియాలు: 2 టీస్పూన్లు, గసగసాలు: 2 టీస్పూన్లు, యాలకులు: ఒకటి
తడిమసాలాకోసం: ఉల్లిపాయలు: మూడు(పెద్దవి), పచ్చికొబ్బరితురుము: టేబుల్‌స్పూను, పచ్చిమిర్చి: నాలుగు, వెల్లుల్లిరెబ్బలు: పది, అల్లంతురుము: టేబుల్‌స్పూను
ముందుగా చీరమీనులో ఉప్పు వేసి ఐదారుసార్లు బాగా కడగాలి.